qundao/data-zh-poetry huggingface dataset:
潞河南发永叔黄门虚所乘舟以见待赋谢二章·其二
作者：胡应麟
朝代：明

携手双星散玉函，故人憔悴百花潭。多情落日停丝笮，无恙西风入布帆。大泽鱼龙天上下，清溪凫雁地东南。联舻且角新题句，何限江枫逐夜谈。
潞河夜泊同黄说仲过陶懋中舟中二首
作者：胡应麟
朝代：明

白舫青帘半画图，金尊银烛夜呼卢。投簪元亮开三径，汎宅朱公住五湖。太液新霜流菡萏，长安明月坠菰芦。荆高眼底看谁在，目断燕城旧酒垆。跋扈飞扬纵叵罗，一尊携手暮凉多。江湖意气关萝薜，海岱行藏狎芰荷。片月新秋蟾阙吐，双星明夜鹊桥过。西风玉笛胡床上，无限梅花落绛河。
潞河夜泊同黄说仲过陶懋中舟中二首·其一
作者：胡应麟
朝代：明

白舫青帘半画图，金尊银烛夜呼卢。投簪元亮开三径，汎宅朱公住五湖。太液新霜流菡萏，长安明月坠菰芦。荆高眼底看谁在，目断燕城旧酒垆。
潞河夜泊同黄说仲过陶懋中舟中二首·其二
作者：胡应麟
朝代：明

跋扈飞扬纵叵罗，一尊携手暮凉多。江湖意气关萝薜，海岱行藏狎芰荷。片月新秋蟾阙吐，双星明夜鹊桥过。西风玉笛胡床上，无限梅花落绛河。
潞河留别王行父袁微之李本建徐象先四绝句
作者：胡应麟
朝代：明

潇湘才子王行父，燕赵佳人薛素卿。千秋一字神偏王，一笑千金目未成。悬弧正值中秋夕，设帨仍当乞巧筵。天孙云锦千机细，月姊霓裳一代传。当年画识真真面，此日绡看素素题。南岳地仙宁再下，上元天女会重携。袁宏徐干各风流，李益王维兴未酬。回首素娥天咫尺，片帆无赖出并州。
潞河留别王行父袁微之李本建徐象先四绝句·其一
作者：胡应麟
朝代：明

潇湘才子王行父，燕赵佳人薛素卿。千秋一字神偏王，一笑千金目未成。
潞河留别王行父袁微之李本建徐象先四绝句·其三
作者：胡应麟
朝代：明

当年画识真真面，此日绡看素素题。南岳地仙宁再下，上元天女会重携。
潞河留别王行父袁微之李本建徐象先四绝句·其二
作者：胡应麟
朝代：明

悬弧正值中秋夕，设帨仍当乞巧筵。天孙云锦千机细，月姊霓裳一代传。
潞河留别王行父袁微之李本建徐象先四绝句·其四
作者：胡应麟
朝代：明

袁宏徐干各风流，李益王维兴未酬。回首素娥天咫尺，片帆无赖出并州。
潞河留别王行父袁微之李本建徐象先四绝句潞河南发永叔黄门舟中话旧因读余少作绝句石梁横截海天流明灭飞霞挂岭头及蒲桃新绿照人明三语则余皆忘之并失其稿矣戏为足成二章·其一
作者：胡应麟
朝代：明
体裁：七言绝句

石梁横截海天流，明灭飞霞挂岭头。好去大罗仙子宅，碧桃千树倚苍虬。
潞河舟中再别惟寅裕卿汝修绝句五首
作者：胡应麟
朝代：明

雨色荆门树树哀，武昌黄鹤暂徘徊。西风玉笛危楼上，万片梅花落酒杯。乱山台殿楚江头，极浦蒹葭夹岸流。二十五弦湘水瑟，月明何处不堪愁。神女祠前落日低，祝融峰外乱云迷。那堪重作高堂梦，万树清猿岳顶啼。一望巴陵楚峤分，木兰舟上雨纷纷。中流无限潇湘色，日落君山起暮云。衡岳千峰雾里看，洞庭波色照阑干。扬帆自为青山去，漫拟当时白雪寒。
潞河舟中再别惟寅裕卿汝修绝句五首·其一
作者：胡应麟
朝代：明

雨色荆门树树哀，武昌黄鹤暂徘徊。西风玉笛危楼上，万片梅花落酒杯。
潞河舟中再别惟寅裕卿汝修绝句五首·其三
作者：胡应麟
朝代：明

神女祠前落日低，祝融峰外乱云迷。那堪重作高堂梦，万树清猿岳顶啼。
潞河舟中再别惟寅裕卿汝修绝句五首·其二
作者：胡应麟
朝代：明

乱山台殿楚江头，极浦蒹葭夹岸流。二十五弦湘水瑟，月明何处不堪愁。
潞河舟中再别惟寅裕卿汝修绝句五首·其五
作者：胡应麟
朝代：明

衡岳千峰雾里看，洞庭波色照阑干。扬帆自为青山去，漫拟当时白雪寒。
潞河舟中再别惟寅裕卿汝修绝句五首·其四
作者：胡应麟
朝代：明

一望巴陵楚峤分，木兰舟上雨纷纷。中流无限潇湘色，日落君山起暮云。
潞河舟中同裕卿文父作
作者：胡应麟
朝代：明

羸马风尘鬓色愁，一帆同下海门秋。星辰自合雷张剑，岐路真逢李郭舟。青嶂五湖寒并倚，白云三楚暮争流。支机满袖琼瑶在，不信银河祇独游。
潞河遇陈子卿同饮胡瀫元斋头即席赋梅花下
作者：胡应麟
朝代：明

白社元同调，清风忽故人。荆高逢易水，干莫照延津。谒帝心期壮，封侯骨相贫。梅花斋阁底，沈醉异乡春。
澹圃访王闲仲及二弟渊季征叔留集作
作者：胡应麟
朝代：明

夜久尊偏绿，更阑烛尚红。云霄三隽在，海岱二难空。旧业东陵异，新欢北海同。那将季札剑，两地挂悲风。
瀫元亭上听歌作
作者：胡应麟
朝代：明

花竹周遭十二栏，万家明月满长安。夜深庭院天风起，队队霓裳出广寒。
瀫溪别业二首
作者：胡应麟
朝代：明

茅庐南郭外，十亩带横塘。曳杖青山远，飞槎渌水长。花香浮雪壁，竹影动云房。五岳游堪卧，悠然号上皇。卷帙桓谭富，篇章杜甫贫。乾坤容傲骨，海岳遂閒身。坐挟垂纶客，行招荷锸人。一痴殊未厌，久已绝贪嗔。
瀫溪别业二首·其一
作者：胡应麟
朝代：明

茅庐南郭外，十亩带横塘。曳杖青山远，飞槎渌水长。花香浮雪壁，竹影动云房。五岳游堪卧，悠然号上皇。
瀫溪别业二首·其二
作者：胡应麟
朝代：明

卷帙桓谭富，篇章杜甫贫。乾坤容傲骨，海岳遂閒身。坐挟垂纶客，行招荷锸人。一痴殊未厌，久已绝贪嗔。
灵洞山房杂咏为赵太史题五首 其一 古洞栖霞
作者：胡应麟
朝代：明

石磴岧峣挂紫烟，芙蓉万朵石羊眠。寻仙不用卢敖杖，双跨虬龙入洞天。
灵洞山房杂咏为赵太史题五首 其三 三山环壁
作者：胡应麟
朝代：明

十尺幽轩锁碧桃，三山罗列画屏高。登临忽忆吾家近，万仞扶桑压巨鳌。
灵洞山房杂咏为赵太史题五首 其二 中巘干霄
作者：胡应麟
朝代：明

鸟道千盘压翠微，中峰突兀锁烟霏。天风两袖扪萝上，不道金丹白日飞。
灵洞山房杂咏为赵太史题五首 其五 山亭樵语
作者：胡应麟
朝代：明

万籁无声昼寂寥，小亭徐坐看花飘。前山何处来人语，一片归云下晚樵。
灵洞山房杂咏为赵太史题五首 其四 片石飞云
作者：胡应麟
朝代：明

萧然行橐赋归农，琴鹤斋前但故踪。莫道岭南无长物，罗浮携得最高峰。
灵洞山房杂咏为赵太史题五首·古洞栖霞
作者：胡应麟
朝代：明

石磴岧峣挂紫烟，芙蓉万朵石羊眠。寻仙不用卢敖杖，双跨虬龙入洞天。鸟道千盘压翠微，中峰突兀锁烟霏。天风两袖扪萝上，不道金丹白日飞。十尺幽轩锁碧桃，三山罗列画屏高。登临忽忆吾家近，万仞扶桑压巨鳌。萧然行橐赋归农，琴鹤斋前但故踪。莫道岭南无长物，罗浮携得最高峰。万籁无声昼寂寥，小亭徐坐看花飘。前山何处来人语，一片归云下晚樵。
灵芝歌
作者：胡应麟
朝代：明

孕三秀兮毓灵芽。承月精兮映日华。烂辉光兮发云霞。服紫茎兮咽胡麻。乘赤霄兮上无涯。
灵鹫峰怀童子鸣二首
作者：胡应麟
朝代：明

行尽天台三十峰，春烟重叠锁芙蓉。孤云不作还家梦，卧听僧堂雨后钟。翠拥千林路不分，夕阳回首一钟闻。天南词客留题处，惆怅西岩满寺云。
灵鹫峰怀童子鸣二首·其一
作者：胡应麟
朝代：明

行尽天台三十峰，春烟重叠锁芙蓉。孤云不作还家梦，卧听僧堂雨后钟。
灵鹫峰怀童子鸣二首·其二
作者：胡应麟
朝代：明

翠拥千林路不分，夕阳回首一钟闻。天南词客留题处，惆怅西岩满寺云。
焦山
作者：胡应麟
朝代：明

何年云雾里，卧此少微星。地拥幽人宅，天藏处士灵。一峰齐北固，双井象中泠。向暮风涛起，谁寻瘗鹤铭。
熊中丞出塞诗
作者：胡应麟
朝代：明

百万曾提阃外兵，君王西北问长城。埋轮疏上豺狼避，横槊诗成虎豹惊。川入大非晨按垒，河当无定夜移营。雕弧白马翩翩去，尽遣降王款帝京。
熊茂初蔡伯华袁景从招集刘仲修园亭
作者：胡应麟
朝代：明

掩袂风沙赤日昏，长安西曲乱云屯。花前一驻黄金勒，树里频呼白玉尊。汉柱文章高八斗，燕台弦管落千门。竹林嵇阮俱陈迹，突兀灵光尚帝阍。
燕中日闻文仲使君手书寄余不达而返短歌讯之
作者：胡应麟
朝代：明

忆昔仙凫下东国，种露栽云遍城邑。至尊召见明光宫，上考吴公书第一。含香郎署五载馀，大府却拥专城居。黄堂赫赫五马贵，翻令尺素来樵渔。宛转双鱼瀫江畔，为复浮沉付殷羡。美人如花若耶岸，迟我同开越王殿。
燕京四时词四首
作者：胡应麟
朝代：明

帝阙皇居北斗间，春风长绕玉门关。东郊昨夜桃花发，一树先开万岁山。沈李浮瓜燕玉台，冰山雪谷倚蓬莱。珠帘百尺重重下，不放人间赤日来。千叶从风尽报秋，长门团扇迥添愁。玉河桥畔东流水，几处题红出御沟。玉宇吹花度柏梁，千门飞雪夜茫茫。银笙暗炙红炉畔，一曲阳春漏正长。
燕京四时词四首·其一
作者：胡应麟
朝代：明

帝阙皇居北斗间，春风长绕玉门关。东郊昨夜桃花发，一树先开万岁山。
燕京四时词四首·其三
作者：胡应麟
朝代：明

千叶从风尽报秋，长门团扇迥添愁。玉河桥畔东流水，几处题红出御沟。
燕京四时词四首·其二
作者：胡应麟
朝代：明

沈李浮瓜燕玉台，冰山雪谷倚蓬莱。珠帘百尺重重下，不放人间赤日来。
燕京四时词四首·其四
作者：胡应麟
朝代：明

玉宇吹花度柏梁，千门飞雪夜茫茫。银笙暗炙红炉畔，一曲阳春漏正长。
燕京曲
作者：胡应麟
朝代：明

绰约两青娥，一笑遥相遇。何处问侬家，玉河双柳树。
燕台骧首为方元素题
作者：胡应麟
朝代：明

赤骥画桃花，长鸣逐暮笳。霜蹄穿大漠，电影涉流沙。伏枥心期壮，登台意气遐。秋风闲十二，早晚向天家。
燕歌行
作者：胡应麟
朝代：明

严霜萧萧白露漙。三星在房月在天。空闺思妇愁城南。起看北斗何阑干。楼头旅雁鸣飞翰。口衔尺书下云端。同心为结缄瑶函。下有相忆上加餐。何以寄情双玉环。念欲报之青琅玕。山高水长浩漫漫。我欲从之途路难。罗帷倚灯曙不眠。秋风飒飒吹重关。安得送我置汝前。
爱妾换马
作者：胡应麟
朝代：明

行雨蛾眉去，追风骏足来。金羁沙苑秣，宝屧画廊苔。太息专房艳，长鸣伏枥材。何当效周穆，騄耳上瑶台。
狄参戎邀集园亭观女剧即席赋
作者：胡应麟
朝代：明

将军西第燕，奏伎郁金堂。樊素先登席，秦青正绕梁。巫云飞绣褥，楚雪照罗裳。不尽淳于兴，留髡夜正长。飘飘青鸟使，晨迓白鸥群。艳舞偏倾国，娇歌尽遏云。江深桃叶度，滩远竹枝闻。不分黄花色，霜前扑画裙。
狄参戎邀集园亭观女剧即席赋·其一
作者：胡应麟
朝代：明

将军西第燕，奏伎郁金堂。樊素先登席，秦青正绕梁。巫云飞绣褥，楚雪照罗裳。不尽淳于兴，留髡夜正长。
狄参戎邀集园亭观女剧即席赋·其二
作者：胡应麟
朝代：明

飘飘青鸟使，晨迓白鸥群。艳舞偏倾国，娇歌尽遏云。江深桃叶度，滩远竹枝闻。不分黄花色，霜前扑画裙。
狄明叔后房姬侍甚都而新畜小鬟十馀合奏南剧尤为宾客艳慕先是余未及睹特此讯之
作者：胡应麟
朝代：明

十斛明珠燕子楼，白樱桃下最风流。争誇静婉腰围细，每忆娇娆态度柔。买处赤绳频系足，歌来红锦半缠头。龙钟定远龟兹外，底事当年笔浪投。
狄明叔新居河上所幸美人十数辈筑台榭以馆之余过戏赠此绝
作者：胡应麟
朝代：明

秦台双凤太寥寥，铜雀徒闻大小乔。何似霓裳三十二，月中楼殿斗妖娆。
狄明叔邀集新居命女伎奏剧凡玉簪浣纱红拂三本即席成七言律四章
作者：胡应麟
朝代：明

名花十院尽蛾眉，美酒金樽照陆离。雾里双鸾腾玉阙，云中八骏下瑶池。参差赵瑟传情远，缥缈秦笙度曲迟。后夜屋梁频怅望，河桥孤馆月明时。痛饮狂歌白日酣，何人同住百花潭。明妆陈女开金屋，妙舞羊姬弄玉簪。满架荼蘼风乍入，当庭杨柳月初含。追欢？竭良宵兴，满眼关河系别骖。绣柱雕栏夹画图，幽栖河上擅菰芦。壶觞元亮开三径，舟楫陶朱泛五湖。草色共悲吴苑废，花枝犹傍越台无。干将对舞东风夜，灿烂明星坠辘轳。画槛参差照绿苔，三山何处问蓬莱。朱颜骤向新春合，红拂偏宜静夜来。风袅梅香萦玉砌，月穿萝影度瑶台。高唐总入襄王梦，未拟重怜宋玉才。
狄明叔邀集新居命女伎奏剧凡玉簪浣纱红拂三本即席成七言律四章·其一
作者：胡应麟
朝代：明

名花十院尽蛾眉，美酒金樽照陆离。雾里双鸾腾玉阙，云中八骏下瑶池。参差赵瑟传情远，缥缈秦笙度曲迟。后夜屋梁频怅望，河桥孤馆月明时。
狄明叔邀集新居命女伎奏剧凡玉簪浣纱红拂三本即席成七言律四章·其三
作者：胡应麟
朝代：明

绣柱雕栏夹画图，幽栖河上擅菰芦。壶觞元亮开三径，舟楫陶朱泛五湖。草色共悲吴苑废，花枝犹傍越台无。干将对舞东风夜，灿烂明星坠辘轳。
狄明叔邀集新居命女伎奏剧凡玉簪浣纱红拂三本即席成七言律四章·其二
作者：胡应麟
朝代：明

痛饮狂歌白日酣，何人同住百花潭。明妆陈女开金屋，妙舞羊姬弄玉簪。满架荼蘼风乍入，当庭杨柳月初含。追欢？竭良宵兴，满眼关河系别骖。
狄明叔邀集新居命女伎奏剧凡玉簪浣纱红拂三本即席成七言律四章·其二
作者：胡应麟
朝代：明
体裁：七言律诗

痛饮狂歌白日酣，何人同住百花潭。明妆陈女开金屋，妙舞羊姬弄玉簪。满架荼蘼风乍入，当庭杨柳月初含。追欢�竭良宵兴，满眼关河系别骖。
狄明叔邀集新居命女伎奏剧凡玉簪浣纱红拂三本即席成七言律四章·其四
作者：胡应麟
朝代：明

画槛参差照绿苔，三山何处问蓬莱。朱颜骤向新春合，红拂偏宜静夜来。风袅梅香萦玉砌，月穿萝影度瑶台。高唐总入襄王梦，未拟重怜宋玉才。
独游燕子矶作
作者：胡应麟
朝代：明

曲槛危栏雾色开，凭陵飞阁驾蓬莱。江山上下千门入，吴楚东南万舳来。吹浪鼋鼍衔日起，擘云龙蜃挂天回。凭高莫问前朝事，巷口乌衣半绿苔。
独酌逍遥馆醉中拈笔漫书五绝
作者：胡应麟
朝代：明

薄俗难共居，红颜不长好。吾将跨大鹏，神游八极表。振衣望天汉，六翮来长风。翩翩佳公子，胡为浊世中。仰面看屋梁，著书阅千古。谁为扬子云，作计徒自苦。长笑山中醪，千日誇酩酊。安得游华胥，万劫时一醒。巢由抱箕颍，尧舜开虞唐。何须论得失，臧谷俱亡羊。
独酌逍遥馆醉中拈笔漫书五绝·其一
作者：胡应麟
朝代：明

薄俗难共居，红颜不长好。吾将跨大鹏，神游八极表。
独酌逍遥馆醉中拈笔漫书五绝·其三
作者：胡应麟
朝代：明

仰面看屋梁，著书阅千古。谁为扬子云，作计徒自苦。
独酌逍遥馆醉中拈笔漫书五绝·其二
作者：胡应麟
朝代：明

振衣望天汉，六翮来长风。翩翩佳公子，胡为浊世中。
独酌逍遥馆醉中拈笔漫书五绝·其五
作者：胡应麟
朝代：明

巢由抱箕颍，尧舜开虞唐。何须论得失，臧谷俱亡羊。
独酌逍遥馆醉中拈笔漫书五绝·其四
作者：胡应麟
朝代：明

长笑山中醪，千日誇酩酊。安得游华胥，万劫时一醒。
玄贞观高峙山颠孤峭突兀望之真中天积翠由飞梯左右数百级上有石坛宏敞可坐千人
作者：胡应麟
朝代：明

四山抱若垣，苍翠照林樾。中天峙栋宇，大地耸双阙。穹阶百级上，左右互森列。石栏层空立，瑶草纷可掇。平台坐轩敞，高栋表巀嶪。振策登翠微，朝元叩丹诀。玉洞翻灵篇，人迹往来绝。暗谷埋寒云，阴崖坠古雪。明河漾花际，新月吐木末。逝将遗世纷，永谢俗士辙。
玉城十景为侍御泾邑叶公赋 其一 石门锁翠
作者：胡应麟
朝代：明

峭壁危崖暮霭屯，桃花开落自乾坤。中天积翠无人到，万岫飞霞锁石门。
玉城十景为侍御泾邑叶公赋 其七 考水涵珠
作者：胡应麟
朝代：明

喷雪鸣环断世尘，胡床谁识洞中春。花浮片玉来青涧，树列三珠对紫宸。
玉城十景为侍御泾邑叶公赋 其三 鹫岭迎晖
作者：胡应麟
朝代：明

千仞冈回倚石梁，扶桑霞色对苍茫。长鸣独向朝阳下，人识清时有凤凰。
玉城十景为侍御泾邑叶公赋 其九 五老排云
作者：胡应麟
朝代：明

晴峦一望紫烟重，玉洞桃花处处逢。蚤晚排云阊阖畔，天门遥插五芙蓉。
玉城十景为侍御泾邑叶公赋 其二 天柱凌空
作者：胡应麟
朝代：明

一柱凌空不记年，嵯峨秋色敬亭前。虚疑玉笋排云上，自是金茎浥露悬。
玉城十景为侍御泾邑叶公赋 其五 兰津望月
作者：胡应麟
朝代：明

种竹聊依宛水头，栽花仍记瀫川游。万家明月悬秋浦，千尺飞虹锁暮流。
玉城十景为侍御泾邑叶公赋 其八 桓城映玉
作者：胡应麟
朝代：明

万堞嵯峨照水明，纷纷鸾鹤下瑶京。狂来欲趁罡风起，十二楼台望五城。
玉城十景为侍御泾邑叶公赋 其六 柏坞飞霜
作者：胡应麟
朝代：明

翠盖亭亭绣作衣，虬髯龙甲互相依。风棱恍惚台端见，霜色参差柱后飞。
玉城十景为侍御泾邑叶公赋 其十 三台辅斗
作者：胡应麟
朝代：明

鼎立苍峰峙翠苔，遥看银汉列三台。谁言拔地三千丈，斗色平连上帝台。
玉城十景为侍御泾邑叶公赋 其四 豸峰吐雾
作者：胡应麟
朝代：明

古岫飞霜日月寒，动摇山岳惠文弹。谁言绛阙仙人屩，恰是乌台柱史冠。
玉城十景为侍御泾邑叶公赋·石门锁翠
作者：胡应麟
朝代：明

峭壁危崖暮霭屯，桃花开落自乾坤。中天积翠无人到，万岫飞霞锁石门。一柱凌空不记年，嵯峨秋色敬亭前。虚疑玉笋排云上，自是金茎浥露悬。千仞冈回倚石梁，扶桑霞色对苍茫。长鸣独向朝阳下，人识清时有凤凰。古岫飞霜日月寒，动摇山岳惠文弹。谁言绛阙仙人屩，恰是乌台柱史冠。种竹聊依宛水头，栽花仍记瀫川游。万家明月悬秋浦，千尺飞虹锁暮流。翠盖亭亭绣作衣，虬髯龙甲互相依。风棱恍惚台端见，霜色参差柱后飞。喷雪鸣环断世尘，胡床谁识洞中春。花浮片玉来青涧，树列三珠对紫宸。万堞嵯峨照水明，纷纷鸾鹤下瑶京。狂来欲趁罡风起，十二楼台望五城。晴峦一望紫烟重，玉洞桃花处处逢。蚤晚排云阊阖畔，天门遥插五芙蓉。鼎立苍峰峙翠苔，遥看银汉列三台。谁言拔地三千丈，斗色平连上帝台。
玉楼篇题李能茂遗墨后
作者：胡应麟
朝代：明

香山兜率宫，谯郡遮须国。笙飞蜕子晋，楼成召长吉。造物诚小儿，大块黯无色。伤哉一抔土，瘗此连城壁。矫矫东阳生，雕龙擅畴昔。雄心万古挫，猛气千夫失。踔厉无前修，精进寡俦匹。双眸狭宇宙，今古照瞬息。弹丸婆娑界，十指肯浪屈。猥余一日长，闾阎复咫尺。负笈来藤萝，披襟坐蓬荜。长啸金华颠，大呼石羊窟。操觚问真宰，惨淡白虹泣。晚叩琅琊门，中郎倒屣出。通家孔融后，下榻陈蕃侧。如渑卜兴代，生花赠彩笔。频窥慈氏阁，屡面初祖壁。善才拜未终，慧可髓几得。呜呼大雄逝，金棺拉摩诘。一真返桑扈，三号吊秦失。白日愁西南，浮云怅东北。伯道无遗孩，梁鸿有陋室。弱女涕泗横，孤嫠形影只。蟪蛄集荒榛，狐兔入丛棘。殡宫对棠梨，织乌伴于邑。何人奠麦饭，有客叹陈迹。高文汲冢殉，丽句紫薇缉。粲烂流江河，纵横走都邑。只字回彭殇，寸心炯得失。荣华剧臭腐，眼底复何惜。嗟余少濩落，狂名世争诎。青衫二十载，穷愁仗汝释。一朝断交臂，畴与豁胸臆。闻笛时悲酸，横琴重悽恻。粲粲白玉京，修文拜新职。惟应大鹏辈，八表独挥斥。
玉磬
作者：胡应麟
朝代：明

谁将一片云，置此禅床侧。相对寂无声，南山下秋色。
王中叔擢北部归省天台以尺素相闻赋此代饯时永叔乞假里中二首
作者：胡应麟
朝代：明

除书遥逐夏云来，希白斋空赋浪裁。突兀螭头还汉殿，飞腾骥足上燕台。桃花满路迎仙客，棣萼分庭对上材。烂漫瑶池金醴熟，早携青雀赴蓬莱。三山回望暮云平，岩石嬴镌傲吏名。玉漏乍趋新建礼，金波犹恋旧承明。帆拖雾色临沧海，旆拥霞标向赤城。一笑季方重握手，夜床风雨二龙鸣。
王中叔擢北部归省天台以尺素相闻赋此代饯时永叔乞假里中二首·其一
作者：胡应麟
朝代：明

除书遥逐夏云来，希白斋空赋浪裁。突兀螭头还汉殿，飞腾骥足上燕台。桃花满路迎仙客，棣萼分庭对上材。烂漫瑶池金醴熟，早携青雀赴蓬莱。
王中叔擢北部归省天台以尺素相闻赋此代饯时永叔乞假里中二首·其二
作者：胡应麟
朝代：明

三山回望暮云平，岩石嬴镌傲吏名。玉漏乍趋新建礼，金波犹恋旧承明。帆拖雾色临沧海，旆拥霞标向赤城。一笑季方重握手，夜床风雨二龙鸣。
王仲升以五言长律见贻赋此答赠
作者：胡应麟
朝代：明

尺组长缨奋草莱，清香画戟卧莓苔。北门铿钥归雄镇，东观图书集上才。叠嶂分青横几簟，双流飞翠入池台。知君未厌从军乐，大纛高牙帝座来。
王元琳伯远帖真迹歌
作者：胡应麟
朝代：明

自从兵入宣和殿，晋人真迹世罕见。二王之外尤无闻，胡乃此帖传王珣。四十二字斗奇绝，字字精芒射天阙。萧疏逸宕转姿态，牝牡骊黄半明灭。当年宣武称黑头，谁其大笔东亭侯。至今江左仅兹帖，如椽恍忽存风流。铮铮伯远隶书谱，妙迹宣和旷今古。右军大令俱尘埃，灵光一柱犹蒿莱。九百馀年秘云笈，暗中神鬼互呵斥。何论宝玉与大弓，茅斋白日飞长虹。
王别驾过访赋赠
作者：胡应麟
朝代：明

当年词赋满林皋，阀阅琅琊擅俊髦。骥足暂纡庞统驾，鸡群聊试吕虔刀。齐封鲁甸驱驰急，郢雪秦云眺望劳。咫尺风期同调在，碧天河上首重搔。
王参知过访赋谢
作者：胡应麟
朝代：明

风雨衡门一径寒，青云何事问鱼竿。辉煌卤簿留丹壑，摇曳旌旗度翠峦。永夜薇花千吏肃，深春棠树万人欢。酬知不尽书生意，慷慨鱼肠抱月弹。
王司寇还自金陵寄讯四首
作者：胡应麟
朝代：明

百辟衣冠饯道傍，琅琊云色倚徜徉。千秋职位符司寇，一代文章擅子长。乘兴已回娄水棹，遂初聊记弇山堂。鲈鱼正熟金阊外，斜日秋风尽意尝。日夜丹青问草莱，老臣衔命一徘徊。三天泽降龙仍卧，八极祥呈凤已回。剑佩诸真朝绛阙，笙镛群帝集瑶台。从知六翮扶摇上，倘许初平叱驭陪。长干一苇破江烟，瓜步千花照别筵。祖席衣冠高座寺，归装环佩大罗天。白牛驯扰金田下，玄鹤翱翔玉洞前。极目五城楼十二，不知何路向梯仙。咫尺行藏见大机，娄阊晴色正熹微。千身水月寻常现，八翼云天自在飞。核种西池桃已熟，苗长东海蕨初肥。太湖万顷家林外，为报君王已拂衣。
王司寇还自金陵寄讯四首·其一
作者：胡应麟
朝代：明

百辟衣冠饯道傍，琅琊云色倚徜徉。千秋职位符司寇，一代文章擅子长。乘兴已回娄水棹，遂初聊记弇山堂。鲈鱼正熟金阊外，斜日秋风尽意尝。
王司寇还自金陵寄讯四首·其三
作者：胡应麟
朝代：明

长干一苇破江烟，瓜步千花照别筵。祖席衣冠高座寺，归装环佩大罗天。白牛驯扰金田下，玄鹤翱翔玉洞前。极目五城楼十二，不知何路向梯仙。
王司寇还自金陵寄讯四首·其二
作者：胡应麟
朝代：明

日夜丹青问草莱，老臣衔命一徘徊。三天泽降龙仍卧，八极祥呈凤已回。剑佩诸真朝绛阙，笙镛群帝集瑶台。从知六翮扶摇上，倘许初平叱驭陪。
王司寇还自金陵寄讯四首·其四
作者：胡应麟
朝代：明

咫尺行藏见大机，娄阊晴色正熹微。千身水月寻常现，八翼云天自在飞。核种西池桃已熟，苗长东海蕨初肥。太湖万顷家林外，为报君王已拂衣。
王囧伯至武林以汇辑武侯全书见贻卒业赋
作者：胡应麟
朝代：明

梁父当年泽畔吟，千秋鱼水坐谈深。成汤聘后闻三顾，大禹征来见七擒。渭水飞扬平寇略，祁山憔悴出师心。风期奕世朱弦在，史笔烦君次第寻。
王太学至卿一子四岁未能言尝两遇大厄梦异僧获存或夙生有缘习也一绝纪之
作者：胡应麟
朝代：明

似梦如痴画阁前，前身谁为问梯仙。三生我亦琼楼客，一堕风尘四十年。
王孙孔旸以乃翁自号竹隐因作亭曰依隐走册索余赋诗
作者：胡应麟
朝代：明

淇水何年卜素封，依然丈室寄遐踪。高枝逼汉曾栖凤，新箨连云更卧龙。色照西山青万叠，影摇南浦绿千重。清吟不讶王猷傲，蓝舆何妨日过从。
王孙贞吉以手镌印章寄惠走笔奉谢
作者：胡应麟
朝代：明

遥遥双玉佩，赠我意何勤。石鼓周王篆，金泥汉帝文。蛟螭寒压雾，科斗暗藏云。万古岣嵝碣，何时一对君。
王孝廉邀集城西张氏馆即席作
作者：胡应麟
朝代：明

结束问东家，联翩到狭斜。绿杨初拥絮，红杏半飞花。绣榻笼轻雾，珠帘罩落霞。坐来庭树色，冉冉欲栖鸦。
王季孺过访寓中值余偶出诘旦往报季孺已得第迁居矣
作者：胡应麟
朝代：明

十里名山一抱琴，那知车马到同心。徘徊凡鸟题空谷，怅望迁莺隔上林。太乙炉香三殿迥，平康弦管万家深。木天咫尺群公聚，独有庄生尚越吟。
王宗伯督学招同张汪二司马王长公次公洪山人汪太学同集园亭赋
作者：胡应麟
朝代：明

十载玄亭梦寐过，登龙此日并羊何。关前紫气飘槐棘，海内苍生问蓼莪。一代文章诸老尽，三朝礼乐二难多。亦知元礼门风在，总为名流到绿萝。
王将军过访不值次日遣信相闻走笔四韵代东时方拜总戎之擢而余寄居胡氏园芍药盛开故诗句云云
作者：胡应麟
朝代：明

高空遥望碧云残，细雨萧萧一径寒。小队朱旗频出郭，元戎金印乍登坛。双龙色照芙蓉匣，驷马光生芍药栏。为报主人林竹在，天风晨夕候飞鸾。
王将军邀集西园赋时大雪初霁
作者：胡应麟
朝代：明

将军西第近，曳履暮追游。不夜开瑶圃，先春宴玉楼。月窥庭树上，云逐剑花流。片石燕然顶，嵯峨待紫骝。
王山人世周以长歌及七言二律见贻赋答二首
作者：胡应麟
朝代：明

旅食经秋傍越台，王郎瓢笠为谁来。平收南国双金价，自老昆冈片玉才。侠气尔仍摽海岳，诗名吾亦困尘埃。寻仙倘觅金华洞，双跨虬龙出草莱。客馆逢君思欲狂，吴山握手望钱塘。寒光骤吐青萍匣，秋色先凋白苧裳。老去云霞忘世态，穷来天地问词场。漫将七子推同调，不尽雄心骥枥傍。
王山人世周以长歌及七言二律见贻赋答二首·其一
作者：胡应麟
朝代：明

旅食经秋傍越台，王郎瓢笠为谁来。平收南国双金价，自老昆冈片玉才。侠气尔仍摽海岳，诗名吾亦困尘埃。寻仙倘觅金华洞，双跨虬龙出草莱。
王山人世周以长歌及七言二律见贻赋答二首·其二
作者：胡应麟
朝代：明

客馆逢君思欲狂，吴山握手望钱塘。寒光骤吐青萍匣，秋色先凋白苧裳。老去云霞忘世态，穷来天地问词场。漫将七子推同调，不尽雄心骥枥傍。
王山人希曾记室戎行廿载矣归武林寄止穷巷门庭萧然余偶过啜茗其中为题此绝
作者：胡应麟
朝代：明

老傍东林学种瓜，当年投管事龙沙。胡床独坐秋风里，门巷无声落豆花。
王总戎携酒同登新城南楼即席赋
作者：胡应麟
朝代：明

突兀飞甍潞水头，栏干十二挂朱楼。云拖汉阙双龙度，月拥燕城万雉流。坐里胡床应尽兴，登来彩笔暂销愁。山川信美吾乡异，聊伴元戎作壮游。
王恒叔山居杂咏十首 其一 紫芝山房
作者：胡应麟
朝代：明

何物东园翁，老作储皇翼。后夜呼茆君，乘风起八极。
王恒叔山居杂咏十首 其七 芙蓉城
作者：胡应麟
朝代：明

层城粲朱华，彩艳照林薄。新篇露下吟，一一谢康乐。
王恒叔山居杂咏十首 其三 莲社
作者：胡应麟
朝代：明

西来有别传，自得碧筒趣。肯使柴桑公，攒眉独归去。
王恒叔山居杂咏十首 其九 云碓
作者：胡应麟
朝代：明

林钟疏北岭，茶杵急西家。湖风亭子外，扫尽石楠花。
王恒叔山居杂咏十首 其二 松浔
作者：胡应麟
朝代：明

飞楼跨四松，杳杳拂云汉。白日广陵涛，飘萧起天半。
王恒叔山居杂咏十首 其五 钓亭
作者：胡应麟
朝代：明

玉璜钓姬公，羊裘钓汉祖。奇哉清静君，玄成钓万古。
王恒叔山居杂咏十首 其八 曲水濑
作者：胡应麟
朝代：明

玉匣閟昭陵，聚讼欲成薮。千载真兰亭，复落王郎手。
王恒叔山居杂咏十首 其六 忘归石
作者：胡应麟
朝代：明

双矶渍莓苔，赤脚此閒坐。偶逢邻叟谈，不知夕阳堕。
王恒叔山居杂咏十首 其十 龙藏
作者：胡应麟
朝代：明

前身阿难陀，种此青莲舌。何事五千函，虚谷尽贝叶。
王恒叔山居杂咏十首 其四 嘉树台
作者：胡应麟
朝代：明

千尺摩云霄，百围蔽林莽。逍遥双树根，不作大槐想。
王恒叔山居杂咏十首·紫芝山房
作者：胡应麟
朝代：明

何物东园翁，老作储皇翼。后夜呼茆君，乘风起八极。飞楼跨四松，杳杳拂云汉。白日广陵涛，飘萧起天半。西来有别传，自得碧筒趣。肯使柴桑公，攒眉独归去。千尺摩云霄，百围蔽林莽。逍遥双树根，不作大槐想。玉璜钓姬公，羊裘钓汉祖。奇哉清静君，玄成钓万古。双矶渍莓苔，赤脚此閒坐。偶逢邻叟谈，不知夕阳堕。层城粲朱华，彩艳照林薄。新篇露下吟，一一谢康乐。玉匣閟昭陵，聚讼欲成薮。千载真兰亭，复落王郎手。林钟疏北岭，茶杵急西家。湖风亭子外，扫尽石楠花。前身阿难陀，种此青莲舌。何事五千函，虚谷尽贝叶。
王文学以忠八十馀徒步入燕访大学士赵公而神明茂甚诗以壮之
作者：胡应麟
朝代：明

五字新诗一钓纶，携将帝座问星辰。聊行雪里山阴道，肯逐风前洛下尘。大厦万间依梓里，危楼百尺近枫宸。无嫌扫叶王生耄，结袜犹能重相臣。
王新建邀集楼船赋谢二首
作者：胡应麟
朝代：明

幕拥清油近玉除，筵开红拂荐郇厨。侯门是处容弹铗，相府何劳话曳裾。天外欲归辽海鹤，霜前频脍潞河鱼。珠帘十二饶清燕，一枕棋声梦寐馀。古树疏花照绿苔，楼船开宴客频来。营门礼数宽长揖，记室诗篇愧上材。大旆生风鸣朔野，飞旌摇月动燕台。宁知一代元侯重，彩笔华笺次第裁。
王新建邀集楼船赋谢二首·其一
作者：胡应麟
朝代：明

幕拥清油近玉除，筵开红拂荐郇厨。侯门是处容弹铗，相府何劳话曳裾。天外欲归辽海鹤，霜前频脍潞河鱼。珠帘十二饶清燕，一枕棋声梦寐馀。
王新建邀集楼船赋谢二首·其二
作者：胡应麟
朝代：明

古树疏花照绿苔，楼船开宴客频来。营门礼数宽长揖，记室诗篇愧上材。大旆生风鸣朔野，飞旌摇月动燕台。宁知一代元侯重，彩笔华笺次第裁。
王次公敬美寄惠计偕集叙走笔二律奉谢
作者：胡应麟
朝代：明

字字青云拂斗躔，蓬蒿何意彩毫传。双龙并出丰城夜，万骑遥空朔野前。当代自尊玄晏语，异时谁问子云玄。亦知流水千年在，敢向人间话绝弦。浩渺吴关落雁群，飞椷遥自九江濆。山川忽借潜夫色，宇宙长悬太史文。潦倒十年惭赋雪，吹嘘一夜有凌云。无劳更觅青藜杖，不忝瑶华异代闻。
王次公敬美寄惠计偕集叙走笔二律奉谢·其一
作者：胡应麟
朝代：明

字字青云拂斗躔，蓬蒿何意彩毫传。双龙并出丰城夜，万骑遥空朔野前。当代自尊玄晏语，异时谁问子云玄。亦知流水千年在，敢向人间话绝弦。
王次公敬美寄惠计偕集叙走笔二律奉谢·其二
作者：胡应麟
朝代：明

浩渺吴关落雁群，飞椷遥自九江濆。山川忽借潜夫色，宇宙长悬太史文。潦倒十年惭赋雪，吹嘘一夜有凌云。无劳更觅青藜杖，不忝瑶华异代闻。
王水部招集署中
作者：胡应麟
朝代：明

荧煌银烛照窗纱，握手新知鬓未华。忽向西园吹桂树，浑疑东阁玩梅花。峥嵘四岳排青汉，突兀孤峰逗紫霞。锦瑟沈沈春满座，何须蓬岛问仙家。
王生希曾以文犀琥珀贽余序其滇游诸稿余诺之未暇也会生有事白狼戏成二绝句柬之 其一 犀导
作者：胡应麟
朝代：明

灿烂文犀粤岭来，竹皮冠小正堪裁。异时牛渚休然却，留伴温郎玉镜台。
王生希曾以文犀琥珀贽余序其滇游诸稿余诺之未暇也会生有事白狼戏成二绝句柬之 其二 琥珀杯
作者：胡应麟
朝代：明

一寸寒光万里心，怀中明月梦中寻。莫将玉盌移相傍，看作兰陵旧郁金。
王生希曾以文犀琥珀贽余序其滇游诸稿余诺之未暇也会生有事白狼戏成二绝句柬之 其二 琥珀杯
作者：胡应麟
朝代：明
体裁：七言绝句

一寸寒光万里心，怀中明月梦中寻。莫将玉碗移相傍，看作兰陵旧郁金。
王生希曾以文犀琥珀贽余序其滇游诸稿余诺之未暇也会生有事白狼戏成二绝句柬之·犀导
作者：胡应麟
朝代：明

灿烂文犀粤岭来，竹皮冠小正堪裁。异时牛渚休然却，留伴温郎玉镜台。一寸寒光万里心，怀中明月梦中寻。莫将玉盌移相傍，看作兰陵旧郁金。
王生庭中二雏鹤见余甚狎即席赠诗二章
作者：胡应麟
朝代：明

尺八翩跹凤鸟文，雌雄追逐气凌云。怪来花下如相识，曾是当年鹳鹤群。凌风相逐下瑶池，雪羽霞标灿陆离。自是主人多逸兴，庭前双鹤解看棋。
王生庭中二雏鹤见余甚狎即席赠诗二章·其一
作者：胡应麟
朝代：明

尺八翩跹凤鸟文，雌雄追逐气凌云。怪来花下如相识，曾是当年鹳鹤群。
王生庭中二雏鹤见余甚狎即席赠诗二章·其二
作者：胡应麟
朝代：明

凌风相逐下瑶池，雪羽霞标灿陆离。自是主人多逸兴，庭前双鹤解看棋。
王生母六秩乞诗
作者：胡应麟
朝代：明

灿烂支机色，华筵瑞霭笼。星桥宁驾鹊，雪案祇丸熊。玉洞三芝紫，瑶池万树红。剧怜双彩袖，膝下舞黄童。
王至卿乘舆见假赋谢并期试事入长安
作者：胡应麟
朝代：明

烨烨青油幰，平分片诺中。乘舆劳郑相，蓝舆狎陶公。未拟驱金犊，宁须跨玉骢。燕台百里近，六翮趁天风。
王至卿借骑入长安赋谢
作者：胡应麟
朝代：明

未遘中涓访，犹勤上驷来。壮心悬伏枥，逸足借登台。䟤跋看龙种，飞腾羡骏才。天闲云五色，矫首见蓬莱。
王行父入都以鹅飵糟鲥葛簟等物见饷赋此
作者：胡应麟
朝代：明

玄经曾授楚三闾，赋就河东出草庐。馈我正思衡岳雁，为君重食武昌鱼。苍筠卷雪真无价，素葛含风玉不如。漫向美人论识面，十年魂梦倚璠玙。
王行父惠簟赋谢二绝
作者：胡应麟
朝代：明

伏天无处避斜曛，冰簟何由借鹤群。漫作巫娥云雨梦，月明环佩下湘君。珠帘十二照华堂，一卷湘云白日长。已悉王恭无长物，莫教残夜踞胡床。
王行父惠簟赋谢二绝·其一
作者：胡应麟
朝代：明

伏天无处避斜曛，冰簟何由借鹤群。漫作巫娥云雨梦，月明环佩下湘君。
王行父惠簟赋谢二绝·其二
作者：胡应麟
朝代：明

珠帘十二照华堂，一卷湘云白日长。已悉王恭无长物，莫教残夜踞胡床。
王行父授官上林赋柬
作者：胡应麟
朝代：明

五载缁衣遍洛尘，明光晴日拜丝纶。唐宫全树依官舍，汉苑飞花接帝宸。玉陛含香春缥缈，金门持戟夜沈沦。八川向背分流处，能忆当时奏赋人。
王贞伯总戎曹能始计部偕僚属并游胡氏园亭昏黑言旋二君更衣拉余痛饮申旦时张中贵为主人
作者：胡应麟
朝代：明

急管繁弦兴入云，新歌妙舞送斜曛。花间乍别鸳鸾序，竹里重呼鹳鹤群。飞盖陈思元结客，抽毫王粲旧从军。无论夙昔司空佩，永夜双龙合斗文。
王贞伯过访胡园作时澍雨骤至轰饮几达旦归
作者：胡应麟
朝代：明

握手高阳尽赋才，参差游屐点苍苔。虚疑上客寻花过，总为元戎看竹来。急雨乱飞巫女峡，雄风遥度楚王台。谁言定远先投笔，粲烂如椽勒草莱。
王通侯世叔与余订约同舟余以诸故人挽留未发世叔解缆先行特驻济上为岱宗之游以相待寄谢此章
作者：胡应麟
朝代：明

突兀徂徕控斗躔，如云车骑去飘然。行窥紫气天门上，坐倚红轮日观前。吴越封疆千垒尽，云亭坛壝万家传。苍松百尺遥相迓，一笑秦皇避雨年。
王通侯世叔以新刻诗草见贻卒业赋二首
作者：胡应麟
朝代：明

奕叶金貂大海濆，风流王谢旧无群。清标突兀麒麟画，彩翰飞翔鸑鷟文。敕勒歌成才冠世，燕然铭就气凌云。宁知逸少将军贵，搦管千花拂练裙。年少登坛笑伏波，飞章云锦粲明河。大挥陇右屯田疏，重制伊州出塞歌。谒帝华筵闻杕杜，怀人清兴入藤萝。翩翩白马燕台暮，频许荆高挟筑过。
王通侯世叔以新刻诗草见贻卒业赋二首·其一
作者：胡应麟
朝代：明

奕叶金貂大海濆，风流王谢旧无群。清标突兀麒麟画，彩翰飞翔鸑鷟文。敕勒歌成才冠世，燕然铭就气凌云。宁知逸少将军贵，搦管千花拂练裙。
王通侯世叔以新刻诗草见贻卒业赋二首·其二
作者：胡应麟
朝代：明

年少登坛笑伏波，飞章云锦粲明河。大挥陇右屯田疏，重制伊州出塞歌。谒帝华筵闻杕杜，怀人清兴入藤萝。翩翩白马燕台暮，频许荆高挟筑过。
王长公两寄余书不值乍次公之江右始得之时公雅慕长生将以八月闭关与尘世绝书来云云怅然奉寄二首
作者：胡应麟
朝代：明

落落登坛意未降，生花长梦笔如杠。风霜骤喜来空谷，云雾犹惊隔大江。上界仙才元第一，中原词客定无双。三山尚计当年约，肯迟寒空白玉幢。郢曲徒劳望海天，吴丝真愧玉堂传。频年客梦青绫外，一代神交白苧前。大药蚤闻飞姹女，灵图曾否下真仙。西行莫谓秋期近，紫气关门日夜悬。
王长公两寄余书不值乍次公之江右始得之时公雅慕长生将以八月闭关与尘世绝书来云云怅然奉寄二首·其一
作者：胡应麟
朝代：明

落落登坛意未降，生花长梦笔如杠。风霜骤喜来空谷，云雾犹惊隔大江。上界仙才元第一，中原词客定无双。三山尚计当年约，肯迟寒空白玉幢。
王长公两寄余书不值乍次公之江右始得之时公雅慕长生将以八月闭关与尘世绝书来云云怅然奉寄二首·其二
作者：胡应麟
朝代：明

郢曲徒劳望海天，吴丝真愧玉堂传。频年客梦青绫外，一代神交白苧前。大药蚤闻飞姹女，灵图曾否下真仙。西行莫谓秋期近，紫气关门日夜悬。
王长公二郎君同补邑庠寄贺
作者：胡应麟
朝代：明

六朝门第盛琅琊，五叶儒绅冠海涯。片玉蚤曾誇郤氏，三珠仍见属王家。雌雄出匣俱生雾，伯仲当尊并泻霞。屈指天闲抡上驷，大蒐龙种向流沙。
王长公寄惠集序赋谢四首
作者：胡应麟
朝代：明

字字风霜色，缄题向草庐。百年双涕泪，万古一吹嘘。附骥名难尽，屠龙业未虚。异时歌九辨，宁敢忘三闾。漶灭书生刺，迢遥国士恩。片言犹海峤，三赋已乾坤。道岂中原丧，交宁异代论。尚拚双鬓在，垂白子云门。家学三王上，时名二李前。江河趋大壑，日月并高天。业已回长夜，名犹借少年。代兴聊一钵，默默少林传。刻鹄纷难辨，鸣蛩独见知。左迁元命世，扬马快同时。一字人堪老，千秋客自迟。会携孤剑色，东海傍要离。
王长公寄惠集序赋谢四首·其一
作者：胡应麟
朝代：明

字字风霜色，缄题向草庐。百年双涕泪，万古一吹嘘。附骥名难尽，屠龙业未虚。异时歌九辨，宁敢忘三闾。
王长公寄惠集序赋谢四首·其三
作者：胡应麟
朝代：明

家学三王上，时名二李前。江河趋大壑，日月并高天。业已回长夜，名犹借少年。代兴聊一钵，默默少林传。
王长公寄惠集序赋谢四首·其二
作者：胡应麟
朝代：明

漶灭书生刺，迢遥国士恩。片言犹海峤，三赋已乾坤。道岂中原丧，交宁异代论。尚拚双鬓在，垂白子云门。
王长公寄惠集序赋谢四首·其四
作者：胡应麟
朝代：明

刻鹄纷难辨，鸣蛩独见知。左迁元命世，扬马快同时。一字人堪老，千秋客自迟。会携孤剑色，东海傍要离。
王长公闭关修玄谢绝一切独期余过访禅堂余以母病迄今未赴春日索居读公所致诸札掩袂太息怀不能已积成七言律八章用摅鄙臆词之荒陋不暇计也
作者：胡应麟
朝代：明

屈指玄关大药成，仙台咫尺见蓬瀛。河山渐隔青霞色，宇宙空悬白雪盟。避客草深句践里，怀人花满阖闾城。芒鞋尽识皋桥路，踯躅遥天去雁鸣。梦寐龙门曳客裾，浮云东望独踌躇。乾坤片刺华阳后，海峤孤吟越绝馀。千里壮怀悬谢屐，百年游兴属潘舆。何如卖药吴阊外，七十云峰恣所如。寂莫千秋大将坛，谁标砥柱立狂澜。三坟读尽神偏王，四部成来鬓未残。大泽风云回雁杳，中原日月卧龙寒。代兴总愧当年约，极目遥空十二阑。拂袖吟行大海傍，关门紫气正徬徨。心悬寸草时千折，泪洒孤桐日万行。下榻尘埃惭仲举，驱车岐路畏王阳。亦知把臂濠梁近，愁绝兼葭尚一方。题诗遥向大罗天，负笈曾期问草玄。信宿未酬中散驾，经春长系孝廉船。形骸病后销孤枕，意气狂来付绝弦。弹指岁年三十过，几时林屋剩周旋。弹铗频年赋远游，独将离恨对沧洲。魂飞桂树千山色，目断桃花一水流。海内何人偏御李，尘中有客尚依刘。高秋倘借南溟翼，万里抟风到玉楼。病馀天地骨全销，荏苒行藏付寂寥。终古神交玄度在，异时昏嫁尚平遥。红颜转自宜丘壑，白眼那能对市朝。愧杀美人千里顾，可从青雀问琼瑶。十载风尘国士知，论心深负白云期。迟回五岳天难问，落魄三都世尚疑。敢向周王誇骏足，聊从越女斗蛾眉。高山久绝人间调，试拂冰弦问子期。
王长公闭关修玄谢绝一切独期余过访禅堂余以母病迄今未赴春日索居读公所致诸札掩袂太息怀不能已积成七言律八章用摅鄙臆词之荒陋不暇计也·其一
作者：胡应麟
朝代：明

屈指玄关大药成，仙台咫尺见蓬瀛。河山渐隔青霞色，宇宙空悬白雪盟。避客草深句践里，怀人花满阖闾城。芒鞋尽识皋桥路，踯躅遥天去雁鸣。
王长公闭关修玄谢绝一切独期余过访禅堂余以母病迄今未赴春日索居读公所致诸札掩袂太息怀不能已积成七言律八章用摅鄙臆词之荒陋不暇计也·其七
作者：胡应麟
朝代：明

病馀天地骨全销，荏苒行藏付寂寥。终古神交玄度在，异时昏嫁尚平遥。红颜转自宜丘壑，白眼那能对市朝。愧杀美人千里顾，可从青雀问琼瑶。
王长公闭关修玄谢绝一切独期余过访禅堂余以母病迄今未赴春日索居读公所致诸札掩袂太息怀不能已积成七言律八章用摅鄙臆词之荒陋不暇计也·其三
作者：胡应麟
朝代：明

寂莫千秋大将坛，谁标砥柱立狂澜。三坟读尽神偏王，四部成来鬓未残。大泽风云回雁杳，中原日月卧龙寒。代兴总愧当年约，极目遥空十二阑。
王长公闭关修玄谢绝一切独期余过访禅堂余以母病迄今未赴春日索居读公所致诸札掩袂太息怀不能已积成七言律八章用摅鄙臆词之荒陋不暇计也·其二
作者：胡应麟
朝代：明

梦寐龙门曳客裾，浮云东望独踌躇。乾坤片刺华阳后，海峤孤吟越绝馀。千里壮怀悬谢屐，百年游兴属潘舆。何如卖药吴阊外，七十云峰恣所如。
王长公闭关修玄谢绝一切独期余过访禅堂余以母病迄今未赴春日索居读公所致诸札掩袂太息怀不能已积成七言律八章用摅鄙臆词之荒陋不暇计也·其五
作者：胡应麟
朝代：明

题诗遥向大罗天，负笈曾期问草玄。信宿未酬中散驾，经春长系孝廉船。形骸病后销孤枕，意气狂来付绝弦。弹指岁年三十过，几时林屋剩周旋。
王长公闭关修玄谢绝一切独期余过访禅堂余以母病迄今未赴春日索居读公所致诸札掩袂太息怀不能已积成七言律八章用摅鄙臆词之荒陋不暇计也·其八
作者：胡应麟
朝代：明

十载风尘国士知，论心深负白云期。迟回五岳天难问，落魄三都世尚疑。敢向周王誇骏足，聊从越女斗蛾眉。高山久绝人间调，试拂冰弦问子期。
王长公闭关修玄谢绝一切独期余过访禅堂余以母病迄今未赴春日索居读公所致诸札掩袂太息怀不能已积成七言律八章用摅鄙臆词之荒陋不暇计也·其六
作者：胡应麟
朝代：明

弹铗频年赋远游，独将离恨对沧洲。魂飞桂树千山色，目断桃花一水流。海内何人偏御李，尘中有客尚依刘。高秋倘借南溟翼，万里抟风到玉楼。
王长公闭关修玄谢绝一切独期余过访禅堂余以母病迄今未赴春日索居读公所致诸札掩袂太息怀不能已积成七言律八章用摅鄙臆词之荒陋不暇计也·其四
作者：胡应麟
朝代：明

拂袖吟行大海傍，关门紫气正徬徨。心悬寸草时千折，泪洒孤桐日万行。下榻尘埃惭仲举，驱车岐路畏王阳。亦知把臂濠梁近，愁绝兼葭尚一方。
班婕妤
作者：胡应麟
朝代：明

长门秋已到，昭阳欢未终。绿苔积永巷，黄叶闭深宫。啼红祗自惜，捣素为谁工。惟将旧团扇，寂寂对西风。
琴
作者：胡应麟
朝代：明

一鹤复一琴，翛然成太古。朝来岳麓僧，寄我潇湘谱。
琴操十一首 其七 八公操
作者：胡应麟
朝代：明

煌煌八公下帝庭兮。贻我大药登遐龄兮。婴儿姹女相和鸣兮。飞翔九垓羽翼成兮。金支翠旂夹路迎兮。万年不死居曾城兮。俯视六合徒营营兮。朝生夕枯如蠓螟兮。
琴操十一首 其九 别鹤操
作者：胡应麟
朝代：明

羽翼双飞兮，中道当乖。汝翔安适兮，余居曷谐。彼忮则害兮，为家庭灾。汝淑则慧兮，曷明余怀。
琴操十一首 其二 猗兰操
作者：胡应麟
朝代：明

汎汎崇兰，在彼空谷。以芬以芳，达于平陆。达于平陆，大国之香。薄言掇之，以遗明王。以遗明王，畴适逢世。岁月行暮，芬芳将逝。芬芳爰逝，羌不可留。忡忡我心，曷维其忧。
琴操十一首 其五 采芝操
作者：胡应麟
朝代：明

煌煌紫芝，三秀五茎。郁郁崇冈，巃嵷眇冥。爰卧其巅，爰掇其英。颜色丽鲜，以敷以荣。身轻翼舒，游六合外。驷马高盖，翳以畴赖。巢哉由哉，寤言弗猜。唐哉虞哉，亦已焉哉。
琴操十一首 其八 思归引
作者：胡应麟
朝代：明

维鹿有由兮。维鸠有仇兮。尔徒余囚。余宁尔留兮。
琴操十一首 其八 思归引
作者：胡应麟
朝代：明

维鹿有由兮。维鸠有仇兮。尔徒余囚。余宁尔留兮。王子乔，玉笙霞佩长飘飖。王子乔，玉笙霞佩长飘飖。下游来，王子乔。缑山万桃花，白日行逍遥。倏忽上浮云，腾身还九霄。足蹑一双凫，虚空以游遨。顾视世间人，勿复劳相招。蓬莱之水清且浅，金银楼殿一何岧峣。三神之山连巨鳌。仙圣亿万计，骖鸾跨凤纷纷而来朝。苍龙为我车，乌鹊为我桥。道逢王方平，拍手弹云璈。麻姑十八九，红颜发垂腰。要我擘麟脯，进药长生瓢。顾视世间人，勿复劳相招。今上神圣，海晏河清，曷不跨双凫，来觐汉家朝。凝图奉箓，寿与天迢遥。下游来，王子乔。
琴操十一首 其六 秦女操
作者：胡应麟
朝代：明

縠之襜襜兮，可裂而朽兮。屏之岩岩兮，可越而走兮。剑之巉巉兮，可捍匕首兮。
琴操十一首 其十一 王子乔
作者：胡应麟
朝代：明

王子乔，玉笙霞佩长飘飖。王子乔，玉笙霞佩长飘飖。下游来，王子乔。缑山万桃花，白日行逍遥。倏忽上浮云，腾身还九霄。足蹑一双凫，虚空以游遨。顾视世间人，勿复劳相招。蓬莱之水清且浅，金银楼殿一何岧峣。三神之山连巨鳌。仙圣亿万计，骖鸾跨凤纷纷而来朝。苍龙为我车，乌鹊为我桥。道逢王方平，拍手弹云璈。麻姑十八九，红颜发垂腰。要我擘麟脯，进药长生瓢。顾视世间人，勿复劳相招。今上神圣，海晏河清，曷不跨双凫，来觐汉家朝。凝图奉箓，寿与天迢遥。下游来，王子乔。
琴操十一首 其四 残形操
作者：胡应麟
朝代：明

梦之憧憧兮，厥形维狸。形之蛩蛩兮，胡首则遗。茫茫吉凶兮，畴尅我期。皇皇昊穹兮，庸豁我疑。雉朝飞，雉雊于田号，维雌则随。暮而无妃兮，入而安归。忧心怦怦兮，将以告谁。援琴而歌兮，以写我悲。
琴石
作者：胡应麟
朝代：明

何年空林中，置此太古石。岁远莓苔深，片云无处觅。
琵琶行
作者：胡应麟
朝代：明

李将军，虬髯戟列横秋冥。当关壁立万夫勇，扫空大漠无王庭。一朝谢事东海上，皓首华颠气逾王。醉归叱咤灞陵尉，长揖嫖姚不相让。欲将雄剑卖黄金，却把琵琶弹素心。凄清激烈风雨过，高楼五月如山阴。君不见贺怀智，石槽铁拨云雷气。唐家供奉推第一，青史流传誇绝艺。君不见康昆崙，指下鏦铮捷有神。玉盘骊珠千百转，春冰拆裂河流浑。将军岳岳起当代，手挈二子成三人。即今狼居尽款塞，九边铁骑閒黄云。明妃奉帚长信殿，娥眉不踏燕山尘。山西老将亦无用，金甲苔生土花重。笳声寂静刁斗寒，但把琵琶学三弄。华堂秋空月满楹，朱弦翠幕流明星。觞行乐奏豪兴发，快剑长戟纷争鸣。为君慷慨弹入塞，莫作琵琶亭下听。
甓社湖作
作者：胡应麟
朝代：明

行行南服近，望望北辰孤。巨浸浮三峡，惊涛入五湖。蛟龙晴自斗，鹳鹤夜相呼。明日江东客，相逢鲙玉鲈。
甘露园二首
作者：胡应麟
朝代：明

为园近茂陵，甘露遍垂藤。月底寒犹坠，风前曙欲凝。餐莲疑太华，瀹茗胜中泠。试作相如赋，谁云渴未能。泠然松竹径，点缀自何年。北固昭明寺，中嵩慧可禅。寒生金掌外，清注玉壶前。好傅何郎颊，朱衣拭更妍。
甘露园二首·其一
作者：胡应麟
朝代：明

为园近茂陵，甘露遍垂藤。月底寒犹坠，风前曙欲凝。餐莲疑太华，瀹茗胜中泠。试作相如赋，谁云渴未能。
甘露园二首·其二
作者：胡应麟
朝代：明

泠然松竹径，点缀自何年。北固昭明寺，中嵩慧可禅。寒生金掌外，清注玉壶前。好傅何郎颊，朱衣拭更妍。
界首晚泊
作者：胡应麟
朝代：明

系缆依高树，推窗坐短篷。地偏秋积潦，湖近夜生风。鲙缕银条白，粳炊玉粒红。飘飘苧萝梦，渐过越台东。
留别宗鲁别驾二章
作者：胡应麟
朝代：明

河桥霜落片帆迟，握手平原佐郡时。共道宾游新北海，那知名迹旧南皮。毫挥五色霞飞动，剑拥双钩雾陆离。一笑主人情不浅，兰桡先订隔年期。萧萧寒雨菊花晨，握别那堪卫水滨。愧我尚为浮海客，知君元是济川人。滹沱雪净千门晓，渤澥霞明万树春。廿载羊裘仍大泽，东风愁色话垂纶。
留别宗鲁别驾二章·其一
作者：胡应麟
朝代：明

河桥霜落片帆迟，握手平原佐郡时。共道宾游新北海，那知名迹旧南皮。毫挥五色霞飞动，剑拥双钩雾陆离。一笑主人情不浅，兰桡先订隔年期。
留别宗鲁别驾二章·其二
作者：胡应麟
朝代：明

萧萧寒雨菊花晨，握别那堪卫水滨。愧我尚为浮海客，知君元是济川人。滹沱雪净千门晓，渤澥霞明万树春。廿载羊裘仍大泽，东风愁色话垂纶。
留别惟寅汝修
作者：胡应麟
朝代：明

携手都门话息机，筑傍愁见和人稀。千山积雪卢沟断，万里寒云碣石飞。紫禁未前明主席，青门频把侍臣衣。尺书何处堪相望，天地东南一少微。
留别胡茅两生十八韵
作者：胡应麟
朝代：明

相逢燕塞晚，共指越山阴。问姓知花萼，忘年是竹林。踟蹰谈异域，舒豁快同心。楼观飞青蔼，轩窗护碧岑。关遥停紫气，台迥贮黄金。海上来三鸟，池头戏五禽。杂芳群烂漫，乔木半阴森。大业堪霞举，雄图尚陆沈。含毫霜色坠，秉烛露华侵。日日平康燕，时时笠泽吟。荒郊云共远，野寺月同深。爱客呼珠勒，寻僧抱玉琴。茶当流水瀹，酒傍乱峰斟。剑合延津畔，帆催潞水浔。凄凄临去袂，恻恻乍分襟。尔自耽玄寂，吾宁叹滞淫。骊歌南去路，雁迟北来音。何处悬青梦，空阶卧绿沈。
病中张别驾以薪粟见饷赋谢
作者：胡应麟
朝代：明

昨日江风大放颠，六花成阵月明前。三浆错拟天人供，一饭真逢地主贤。郢里寒光飞白苧，河阳春色弄朱弦。殷勤为讯文园客，可是登台作赋年。
病中文父过访兼携近作见示二首
作者：胡应麟
朝代：明

岂谓伊人至，能令倦客狂。千秋谁陆谢，一径且求羊。夜色青藜短，秋声白苧长。朝来还奏赋，不拟步长杨。遥遥风雪里，对语欲忘眠。尔擅游梁赋，余惭入洛年。天浮鳷鹊影，城绕凤凰烟。何限金茎色，相期汉苑前。
病中文父过访兼携近作见示二首·其一
作者：胡应麟
朝代：明

岂谓伊人至，能令倦客狂。千秋谁陆谢，一径且求羊。夜色青藜短，秋声白苧长。朝来还奏赋，不拟步长杨。
病中文父过访兼携近作见示二首·其二
作者：胡应麟
朝代：明

遥遥风雪里，对语欲忘眠。尔擅游梁赋，余惭入洛年。天浮鳷鹊影，城绕凤凰烟。何限金茎色，相期汉苑前。
病中王山人过访有赠
作者：胡应麟
朝代：明

年来消渴未全除，曲巷时时长者车。宝箓自探俞跗诀，金函长秘葛洪书。茅飞白昼龙随杖，杏发青山虎守庐。试事长桑三十日，上池仙液定何如。
病卧原口长公以诗见存遂有起色赋谢四章
作者：胡应麟
朝代：明

骨立乾坤外，呻吟岁月过。片言回大造，孤榻起沈疴。骤觉头风愈，宁论肺病多。观涛定何日，飞棹广陵波。病卧空搔首，文成剧赏心。乍回燕客梦，初理越人吟。白雪流空馆，青阳动绝琴。片言千古在，底事论飞沈。一札长干里，悠然病目开。讵知垂烬烛，犹作复然灰。赵璧初还邸，燕金任筑台。朝来沧海上，咫尺见蓬莱。无媒宁逐鹿，有路任亡羊。朗诵陈琳檄，高悬杜甫章。神明开混沌，鬼魅失膏肓。濩落馀生在，犹堪王夜郎。
病卧原口长公以诗见存遂有起色赋谢四章·其一
作者：胡应麟
朝代：明

骨立乾坤外，呻吟岁月过。片言回大造，孤榻起沈疴。骤觉头风愈，宁论肺病多。观涛定何日，飞棹广陵波。
病卧原口长公以诗见存遂有起色赋谢四章·其三
作者：胡应麟
朝代：明

一札长干里，悠然病目开。讵知垂烬烛，犹作复然灰。赵璧初还邸，燕金任筑台。朝来沧海上，咫尺见蓬莱。
病卧原口长公以诗见存遂有起色赋谢四章·其二
作者：胡应麟
朝代：明

病卧空搔首，文成剧赏心。乍回燕客梦，初理越人吟。白雪流空馆，青阳动绝琴。片言千古在，底事论飞沈。
病卧原口长公以诗见存遂有起色赋谢四章·其四
作者：胡应麟
朝代：明

无媒宁逐鹿，有路任亡羊。朗诵陈琳檄，高悬杜甫章。神明开混沌，鬼魅失膏肓。濩落馀生在，犹堪王夜郎。
病卧旬日焚香小斋偶扶杖过墙东则池上芙蓉尽放矣秋色三分倏忽强半捉笔聊赋短章
作者：胡应麟
朝代：明

肺病寒窗卧绿纱，竹床支枕诵南华。不知湖上秋多少，帘外芙蓉尽落花。
病目初起汪象先太学以玉簪十二馈我即取小军持承露分贮几上觉茅斋秋色种种撩人报以口号二
作者：胡应麟
朝代：明

双眼婆娑病色含，不禁秋梦绕江南。风流最是王公子，满把霜林赠玉簪。荏苒秋光遍六街，玉妃联袂到空斋。军持满插文园露，何似华堂十二钗。
病目初起汪象先太学以玉簪十二馈我即取小军持承露分贮几上觉茅斋秋色种种撩人报以口号二·其一
作者：胡应麟
朝代：明

双眼婆娑病色含，不禁秋梦绕江南。风流最是王公子，满把霜林赠玉簪。
病目初起汪象先太学以玉簪十二馈我即取小军持承露分贮几上觉茅斋秋色种种撩人报以口号二·其二
作者：胡应麟
朝代：明

荏苒秋光遍六街，玉妃联袂到空斋。军持满插文园露，何似华堂十二钗。
登临安镇海楼
作者：胡应麟
朝代：明

郡阁冥冥雾雨开，蓬瀛遥望气雄哉。千樯昼挟潮声下，万树晴飘海色来。策石旧传秦帝辇，还乡初见越王台。高歌且遂乘桴客，莫问安期早晚回。
登大云山望瀫水寄李允达
作者：胡应麟
朝代：明

忆昨曾携李仲子，酾酒遥登瀫江渚。美人一去秋水寒，望望蒹葭隔烟浦。朝真洞口饶白云，尺书天际时相闻。山栖倘续孝标志，与尔同栖麋鹿群。
登天宁寺浮图送高正父南归得霜字
作者：胡应麟
朝代：明

天豁西郊半大荒，高秋云日散微茫。三千界涌招提色，四十门开舍利光。易水荒台传市骏，罗浮归路问骑羊。孤航拂曙河桥别，月满长堤万树霜。
登天津阁望海同康裕卿胡文父作二首
作者：胡应麟
朝代：明

画槛横空海色开，一尊携客上崔嵬。扶桑日傍千帆落，碣石云浮万岛回。采药未应徐市老，乘风聊拟羡门来。仙居咫尺蓬壶近，指点凭谁出草莱。百尺阑干望未涯，寒烟遥护海门斜。群峰乱吐昆崙日，叠浪濒翻渤澥霞。薄暮机丝鲛客馆，中天楼殿羽人家。携来并有玄虚赋，为寄银河八月槎。
登天津阁望海同康裕卿胡文父作二首·其一
作者：胡应麟
朝代：明

画槛横空海色开，一尊携客上崔嵬。扶桑日傍千帆落，碣石云浮万岛回。采药未应徐市老，乘风聊拟羡门来。仙居咫尺蓬壶近，指点凭谁出草莱。
登天津阁望海同康裕卿胡文父作二首·其二
作者：胡应麟
朝代：明

百尺阑干望未涯，寒烟遥护海门斜。群峰乱吐昆崙日，叠浪濒翻渤澥霞。薄暮机丝鲛客馆，中天楼殿羽人家。携来并有玄虚赋，为寄银河八月槎。
登槜李烟雨楼寄沈纯父侍郎
作者：胡应麟
朝代：明

夹岸春波漾绿蘋，千家晴色照垂纶。独为烟雨楼中客，遥忆昆明殿里臣。九塞兵车閒仗钺，五陵冠盖避埋轮。应知屠狗风尘下，大有华阳击筑人。
登玉华峰寺西山绝顶处余夜宿其中题此绝于岩石
作者：胡应麟
朝代：明

绝顶秋光万壑悬，青萍摇曳乱云前。峰头五夜聊伸足，莫讶孤星帝座眠。
登甘露台望金焦作
作者：胡应麟
朝代：明

叠岭嵯峨到碧天，携壶秋色暮云前。楼高北固三千丈，殿锁南朝八百年。雁鹜惊飞吴苑笛，鱼龙乱语蜀江船。乘风恍忆银河去，拾取金焦石二拳。
登赵太学文镇溪云阁怀睿父文仲二公
作者：胡应麟
朝代：明

帘栊十二挂高寒，突兀楼台峙翠峦。六洞烟岚长绕座，双溪云月半凭栏。丁丁樵斧飞春暮，杳杳渔舟泊夜阑。此日平原堪尽兴，深杯何惜醉词坛。
登邹观察彦吉鬯阁望九龙诸山
作者：胡应麟
朝代：明

古桧新篁浥雾浓，芳池晴色照芙蓉。雕栏紫翠飞千雉，画栋丹青列九龙。搦管登坛春雪丽，衔杯开阁暮云重。何因结社精庐畔，杖履名山日过从。
登钓台四绝
作者：胡应麟
朝代：明

重叠岚光倚翠屏，天风吹客上危亭。持竿试著羊裘坐，何处长安有客星。挟策初从帝座回，系舟重上子陵台。峰头日暮狂歌发，万里浮云海色来。欲向桐君话隐沦，千峰寒色对嶙峋。青袍可是游燕客，不染玄都半树尘。百尺纶竿俯碧流，危阑天半夕阳愁。山灵似识携家意，十里鱼龙送客舟。
登钓台四绝·其一
作者：胡应麟
朝代：明

重叠岚光倚翠屏，天风吹客上危亭。持竿试著羊裘坐，何处长安有客星。
登钓台四绝·其三
作者：胡应麟
朝代：明

欲向桐君话隐沦，千峰寒色对嶙峋。青袍可是游燕客，不染玄都半树尘。
登钓台四绝·其二
作者：胡应麟
朝代：明

挟策初从帝座回，系舟重上子陵台。峰头日暮狂歌发，万里浮云海色来。
登钓台四绝·其四
作者：胡应麟
朝代：明

百尺纶竿俯碧流，危阑天半夕阳愁。山灵似识携家意，十里鱼龙送客舟。
登陆行齐鲁赵间二首
作者：胡应麟
朝代：明

望望乡犹隔，行行路转难。村醪过曲阜，野饭驻邯郸。白堕谁争醉，黄粱任饱飧。凭招吕翁至，一问大还丹。乍骋思乡目，聊舒逆旅魂。牛羊遥隔岸，鸡犬自成村。陇麦侵齐甸，山花照鲁门。岱峰云咫尺，如迓丈人尊。
登陆行齐鲁赵间二首·其一
作者：胡应麟
朝代：明

望望乡犹隔，行行路转难。村醪过曲阜，野饭驻邯郸。白堕谁争醉，黄粱任饱飧。凭招吕翁至，一问大还丹。
登陆行齐鲁赵间二首·其二
作者：胡应麟
朝代：明

乍骋思乡目，聊舒逆旅魂。牛羊遥隔岸，鸡犬自成村。陇麦侵齐甸，山花照鲁门。岱峰云咫尺，如迓丈人尊。
登高丘而望远海和李白
作者：胡应麟
朝代：明

登高丘，望远海，海水何茫茫。齐州九点渺空阔，东西日月悬扶桑。扶桑宫阙连蓬莱，白虹照耀中天台。六鳌赑屃负圆峤，群帝百千亿万纷纷跨鹤游崔嵬。峨岢大舶走徐市，安期一去无时回。我笑秦王乏灵骨，人言汉武非仙才。登高丘，望远海，海水茫茫接天回，使我极目心悠哉。心悠哉，以彷徨。何来龙伯人，濯足临扶桑。一钓连六鳌，揽之不盈筐。煮鳌为臛充余粮，鳌骨如山今已霜。我醉欲卧黄金床，呼吸灵和挟三光。睥聣汉武嗤秦皇，周行八极还大荒。
登鹿田
作者：胡应麟
朝代：明

日暮扪女萝，亭亭出危磴。万壑来松风，飞云堕樵径。行窥虎豹穴，侧并猿猱进。及登众山颠，始觉天宇峻。曾闻赤松子，兹域开灵胜。丹砂信有术，尘虑了可竟。伤哉缑山鹤，不返瑶池骏。惆怅仍独歌，青霄落寒磬。
登鹿鸣山绝顶憩小蓬莱观易使君留题作
作者：胡应麟
朝代：明

绝顶仙风面面来，中天何异到蓬莱。江流喷雪飞吴甸，石磴盘云上越台。览胜欲穷游子目，留题谁并使君才。含毫骤发登高兴，莫讶银钩破绿苔。
白云世德诗为林孝廉赋
作者：胡应麟
朝代：明

谁专巴穴富，夙擅渭川封。薛氏誇三鷟，荀门羡八龙。新居蟠翠柏，旧垄夹苍松。何限孙枝在，林林玉树茸。
白团扇二首
作者：胡应麟
朝代：明

白团扇，含情待郎来，不使路傍见。白团扇，懊恨负情侬，手持不令见。
白团扇二首·其一
作者：胡应麟
朝代：明

白团扇，含情待郎来，不使路傍见。
白团扇二首·其二
作者：胡应麟
朝代：明

白团扇，懊恨负情侬，手持不令见。
白头吟
作者：胡应麟
朝代：明

结缡奉明德，精诚决浮云。死生誓同穴，富贵安足论。一朝事势异，缅邈若越秦。风波起对面，谗慝来相仍。盛衰捷反掌，爱憎一何频。昔者寒炉火，今为甑下尘。还君锦绣段，著我苧罗裙。念彼求凰曲，恨恨不能陈。
白头吟四首
作者：胡应麟
朝代：明

巴江九曲流，不似儿郎心。蜀魄千年啼，是侬白头吟。大车乘驷马，扬扬汉天使。不记当垆日，辛苦临邛肆。箱中犊鼻裈，碎破不堪著。回身掷向郎，将心自摸索。当日临邛妻，今朝茂陵妾。金茎半勺露，那能救消渴。
白头吟四首·其一
作者：胡应麟
朝代：明

巴江九曲流，不似儿郎心。蜀魄千年啼，是侬白头吟。
白头吟四首·其三
作者：胡应麟
朝代：明

箱中犊鼻裈，碎破不堪著。回身掷向郎，将心自摸索。
白头吟四首·其二
作者：胡应麟
朝代：明

大车乘驷马，扬扬汉天使。不记当垆日，辛苦临邛肆。
白头吟四首·其四
作者：胡应麟
朝代：明

当日临邛妻，今朝茂陵妾。金茎半勺露，那能救消渴。
白榆歌别司马汪公归婺中
作者：胡应麟
朝代：明

天上何所有，历历种白榆。光辉烂绛阙，照灼青云衢。白榆花开银汉傍，千枝万叶垂琳琅。干拥西池翳若木，根盘东旭凌扶桑。何来太乙精，骑龙游八荒。折花戏阊阖，竦身朝紫皇。帝命携青童，下界聊徜徉。时维乙酉岁，元会呈嘉祥。长虹百道飞紫阳，胃娄奎壁交寒芒。巍然名世降空谷，九州四海垂文章。文园消渴太史腐，宇宙何人策高步。千秋再起司马公，鼎足中原共驰骛。司马当年年甫髫，食牛吞虎心雄豪。试宰乌伤动当宁，立驱五马行春郊。蕞尔倭酋躏中国，流血膏原胔横隰。九重拊髀思长城，大开幕府罗群英。馀皇乱蹴沧海上，只手尽补天南倾。伟哉司马文且武，左挈夔龙右方虎。琅琊兄弟中颉颃，一字凭陵斗今古。如椽大笔流风霆，落落迥与元化并。差肩檀孟走公谷，扬班十辈无留行。馀事为诗歌，格力尤矫绝。宵驰历下军，神交大梁侠。棱嶒健骨摩苍霄，烨如威凤升岧峣。有时掉臂浣花宅，杜陵野夫不得骄。岳岳龙门并真宰，却向溪头问兰茝。怜才意气贯金石，下士声名亘湖海。胡生双刺怀十年，姓名磨灭甘尘烟。参差一泛洞庭棹，极目练水心茫然。山阴乍夜雪三丈，立呼舴艋来新安。新安山水何奇哉，巨石林立高厓摧。奔流溅沫望不极，恍若吕梁悬水三十仞。庐山之瀑，滟滪之流，砰訇触怒争喧豗。长年捩舵不遑息，转入危滩势逾急。穷幽历阻到梁下，翘首天都倚绝壁。天都去天不盈尺，云门隐隐云气入。两袖乘天风，苍茫踏云中。举头见太函，疑是轩辕宫。轩辕不肯谒，却谒司马公。公也倒屣出，一笑心神融。中厨饾丰膳，炰鳖羞黄熊。玄谈叩无始，高论探鸿濛。醉中吐豪气，四坐惊元龙。不知天河落盏底，但见蓬莱旭日荏苒悬城东。城东陌上春风来，十里五里桃花开。飘然蓝舆扪崔嵬，红霞纷纷落绿苔。明眸皓齿临高台，恍如瓢笠行天台。吴生曼声振林木，谢生悬河笥充腹。美人临邛得王四，豪士扶风见汪六。曲江观涛病色扬，龙山落帽饶清狂。山公倒著接䍦坐，相看一一俱高阳。定瓷博山焚妙香，蒲萄之酿琥珀光。大叫酣眠竹林下，下视六合天茫茫。大白频挥不知数，斗酒宁论百篇富。文章乍可穹壤齐，富贵真如草头露。拂衣东望生离愁，我欲东归公苦留，为君且解青貂裘。山灵入梦幽思发，单车竟作齐云游。齐云巀嶪天尽头，何年赤县开神州。蹊回谷转划然一窍透混沌，香炉紫烟缭绕五城十二昆崙丘。憩公无量阁，宿公文昌楼。羽人跨白鹿，道士骑青牛。五老岩岩立霞际，环佩高翔隔尘世。三姑亭亭若可招，蕙裳罗带长飘摇。回瞻巨碣峙寥廓，科斗虫鱼籀文剥。云是元封封禅碑，帝遣神书镇名岳。朝辞白岳下，暮宿岩市溪。如花六七辈，秉烛相招携。华灯荧荧夹明月，笳鼓煌煌众星列。忽看紫气屯关门，走卒儿童竞欢悦。曳杖扶天孙，徘徊登幔亭。周遭列岩岫，綵绘飞银屏。观者盈道傍，叹息难具陈。有如武夷君，挥手辞世人。幔亭登乍毕，还寻上池室。浮筏溯空明扬帆，弄春碧沙棠为楫。绣幕悬金罂，玉瓶置我前。百壶荡漾如流泉，翠眉蝉鬓纷婵娟。觞行乐奏雷电作，回桡转向濠梁泊。清沙锦石俨可数，细雨斜风亦不恶。李姬拂袖拥高浪，赵女褰裙映林薄。漫忆岑郎吟渼陂，欲效陈思赋河洛。昏黑归来兴逾逸，玳瑁芙蓉众宾集。红牙按拍催鸾笙，紫笋攒箫和龙笛。痛饮淋漓将至石，主人留髡向西席。吁嗟乎今晨何晨夕何夕，人生快意差已极。乐极悲来将奈何，登山临水哀情多，倚风老泪双滂沱。公为我楚舞，我为公越歌。丰城两神物，会合长蹉跎。眼前岁月东逝波，青青柳色明关河。明发牵衣强余住，咫尺芳洲断春树。欲行不行行且留，未忍匆匆别公去。公不见琅琊布衣十日饮，琅琊之人渺何处。当时太白配残月，此日中流仅孤柱。何如片鹢飞严陵，生刍泂酌浇吴城。白玉之楼缥缈孤悬大罗上，弇州之山五彩之鸟，八翼四足仰天矫首而长鸣。定知精爽为公下，辎軿杂沓来秋冥。旁观客有骑羊者，彷佛生平共杯斝。如渑之酒迹已陈，此臂宁堪少年把。俯仰乾坤但公在，磊落肝肠为公写。已从孔祢申末契，底事桓文论兴谢。愿作灵光千万年，白首同公白榆社。
白石郎
作者：胡应麟
朝代：明

侬居清溪，郎居白石。途中相遇，宛若旧识。
白符鸠
作者：胡应麟
朝代：明

以我双碧桃，系欢双紫骝。相逢那得去，听唱白符鸠。
白纻四时词四首
作者：胡应麟
朝代：明

东园桃李争春阳，美人如花簇华堂。弯弓舞袖搴罗裳，沈香亭北春茫茫。东风吹歌绕画梁，回眸一盼神飞扬，我醉欲眠黄金床。南原日长蝴蝶飞，朱楼画阁临芳池。美人含娇拂罗衣，歌喉宛转浮云驰。流商刻羽知音稀，纤腰起舞光陆离，我醉欲罢黄金卮。西堂雨霜胡雁来，中天皎月璚云开。纤歌遏云夜徘徊，美人击筑秋风哀。华阳碣石俱蒿莱，荆卿渐离安在哉，我醉欲上黄金台。北风萧萧撼陵谷，白雪飘花满平陆。何处阳春斗歌曲，云锦缠头舞鸲鹆。美人修蛾无疹粟，素手垂垂照寒玉，我醉欲买黄金屋。
白纻四时词四首·其一
作者：胡应麟
朝代：明

东园桃李争春阳，美人如花簇华堂。弯弓舞袖搴罗裳，沈香亭北春茫茫。东风吹歌绕画梁，回眸一盼神飞扬，我醉欲眠黄金床。
白纻四时词四首·其三
作者：胡应麟
朝代：明

西堂雨霜胡雁来，中天皎月璚云开。纤歌遏云夜徘徊，美人击筑秋风哀。华阳碣石俱蒿莱，荆卿渐离安在哉，我醉欲上黄金台。
白纻四时词四首·其二
作者：胡应麟
朝代：明

南原日长蝴蝶飞，朱楼画阁临芳池。美人含娇拂罗衣，歌喉宛转浮云驰。流商刻羽知音稀，纤腰起舞光陆离，我醉欲罢黄金卮。
白纻四时词四首·其四
作者：胡应麟
朝代：明

北风萧萧撼陵谷，白雪飘花满平陆。何处阳春斗歌曲，云锦缠头舞鸲鹆。美人修蛾无疹粟，素手垂垂照寒玉，我醉欲买黄金屋。
白纻歌二首
作者：胡应麟
朝代：明

葡萄之酒琥珀缸，金罍玉斝春茫茫。博山炉焚沉水香，翠屏朱户罗笙簧。援琴鼓瑟流清商，洞箫遏云声飞扬。珠帘不捲凝夜霜，千花万花夹华堂。明星烂烂出东方，左挟安陵右龙阳。美人翠袖娇红妆，秦城卫女纷成行。愿君一盼生辉光，清歌盈盈绕画梁，夜如何其夜未央。黄金为堂白玉椽，翠屏珠户罗婵娟。流苏帐煖春茫然，鸳鸯锦被裁合欢。明眸皓齿娇相怜，三星煌煌月在天。灯长烛明兴未阑，都梁甲煎焚华轩。茱萸苏合纷缠绵，非烟非雾非人间。引宫刻羽鸣幽兰，昆崙之觞斗十千。美人垂手临风前，回身杂佩何珊珊。珊瑚火齐间木难，腰围尺六芙渠鲜。惊鸿宛转飘琼筵，双成弄玉俱神仙，夜如何其夜漫漫。
白纻歌二首·其一
作者：胡应麟
朝代：明

葡萄之酒琥珀缸，金罍玉斝春茫茫。博山炉焚沉水香，翠屏朱户罗笙簧。援琴鼓瑟流清商，洞箫遏云声飞扬。珠帘不捲凝夜霜，千花万花夹华堂。明星烂烂出东方，左挟安陵右龙阳。美人翠袖娇红妆，秦城卫女纷成行。愿君一盼生辉光，清歌盈盈绕画梁，夜如何其夜未央。
白纻歌二首·其二
作者：胡应麟
朝代：明

黄金为堂白玉椽，翠屏珠户罗婵娟。流苏帐煖春茫然，鸳鸯锦被裁合欢。明眸皓齿娇相怜，三星煌煌月在天。灯长烛明兴未阑，都梁甲煎焚华轩。茱萸苏合纷缠绵，非烟非雾非人间。引宫刻羽鸣幽兰，昆崙之觞斗十千。美人垂手临风前，回身杂佩何珊珊。珊瑚火齐间木难，腰围尺六芙渠鲜。惊鸿宛转飘琼筵，双成弄玉俱神仙，夜如何其夜漫漫。
白铜鞮
作者：胡应麟
朝代：明

郭郎巾折角，孟嘉帽频落。底似山翁醉，接䍦翻转著。
白马篇
作者：胡应麟
朝代：明

白马谁家子，扬鞭大道傍。银鞍耀明月，宝剑如秋霜。十五隶金吾，二十拜龙骧。百千聚游侠，百万要名娼。斗鸡入南内，挟弹游平康。京兆不敢呵，司隶为彷徨。征尘际天起，边烽达长杨。长揖大将军，慷慨事戎行。横行绝大漠，虎啸临穷荒。矫诏袭楼兰，飞书定朔方。左射中休屠，右盼伏中行。兵威慑绝塞，奏凯向咸阳。献俘诣平乐，赐第连明光。归来顾少妇，挟瑟宴华堂。
白鼻騧
作者：胡应麟
朝代：明

逢欢白鼻騧，驻妾青丝骑。罗带结同心，留连合欢被。君作干将佩，侬作莫邪钩。雄雌两物巧相遇，安眠玉匣三千秋。
盛母孀节诗为思达思弘题
作者：胡应麟
朝代：明

盛世高孀节，光增婺女奇。志坚初矢日，年倍未亡时。片玉怀中抱，双珠膝下遗。桃花三月近，戏彩傍瑶池。
直指叶公以高堂大耋累疏陈情爰自孟冬移节苕上不佞分忝州民遇隆国士分庭抗席迥出形骸睽携在兹眷恋弥剧河梁握别情见乎词二首
作者：胡应麟
朝代：明

突兀高牙镇海涛，衡门犹恋旧绨袍。千秋烈日扶肝胆，五夜飞霜袭鬓毛。报主共知心计竭，思亲谁识梦魂劳。他年大节标良史，一代名臣付彩毫。萱花遥望北堂悬，一疏陈情四海传。绣斧声名红日下，斑衣魂梦白云前。埋轮未促燕中驾，鼓柁聊移霅上船。屈指瑶池华宴近，蟠桃消息报新年。
直指叶公以高堂大耋累疏陈情爰自孟冬移节苕上不佞分忝州民遇隆国士分庭抗席迥出形骸睽携在兹眷恋弥剧河梁握别情见乎词二首·其一
作者：胡应麟
朝代：明

突兀高牙镇海涛，衡门犹恋旧绨袍。千秋烈日扶肝胆，五夜飞霜袭鬓毛。报主共知心计竭，思亲谁识梦魂劳。他年大节标良史，一代名臣付彩毫。
直指叶公以高堂大耋累疏陈情爰自孟冬移节苕上不佞分忝州民遇隆国士分庭抗席迥出形骸睽携在兹眷恋弥剧河梁握别情见乎词二首·其二
作者：胡应麟
朝代：明

萱花遥望北堂悬，一疏陈情四海传。绣斧声名红日下，斑衣魂梦白云前。埋轮未促燕中驾，鼓柁聊移霅上船。屈指瑶池华宴近，蟠桃消息报新年。
直指叶公枉顾赋谢四章
作者：胡应麟
朝代：明

揽辔千山入画图，偏从岩穴问潜夫。台端此日冠峨豸，阙下当年舄化凫。把臂蓬蒿新白社，关心桃李旧玄都。天门六翮雄飞近，一盼盐车在暮途。灿烂西台白玉珂，频年直指向关河。丰城剑抱双龙出，瀫水桥乘驷马过。作赋风云回缥缈，飞章山岳动嵯峨。宁知一代苍生寄，几向清溪问绿蓑。大纛高牙控斗躔，豸袍骢马出甘泉。云霞骤划双溪上，雨露偏浓八邑前。秋浦棠阴悬节钺，河阳花色映楼船。无劳汲孺誇长揖，竟日茅亭话太玄。又拥朱旗入婺城，清江寒色暮云平。霜飞竹马儿童集，日照花骢父老迎。绣服三天传疏草，绨袍一代见交情。由来国士非凡遇，匣底干将夜夜鸣。
直指叶公枉顾赋谢四章·其一
作者：胡应麟
朝代：明

揽辔千山入画图，偏从岩穴问潜夫。台端此日冠峨豸，阙下当年舄化凫。把臂蓬蒿新白社，关心桃李旧玄都。天门六翮雄飞近，一盼盐车在暮途。
直指叶公枉顾赋谢四章·其三
作者：胡应麟
朝代：明

大纛高牙控斗躔，豸袍骢马出甘泉。云霞骤划双溪上，雨露偏浓八邑前。秋浦棠阴悬节钺，河阳花色映楼船。无劳汲孺誇长揖，竟日茅亭话太玄。
直指叶公枉顾赋谢四章·其二
作者：胡应麟
朝代：明

灿烂西台白玉珂，频年直指向关河。丰城剑抱双龙出，瀫水桥乘驷马过。作赋风云回缥缈，飞章山岳动嵯峨。宁知一代苍生寄，几向清溪问绿蓑。
直指叶公枉顾赋谢四章·其四
作者：胡应麟
朝代：明

又拥朱旗入婺城，清江寒色暮云平。霜飞竹马儿童集，日照花骢父老迎。绣服三天传疏草，绨袍一代见交情。由来国士非凡遇，匣底干将夜夜鸣。
直沽逢丁元父夜谈作余与元父别十年馀而邂逅中野真万里不期之遇也
作者：胡应麟
朝代：明

邂逅天涯总白头，双帆偕发潞河流。孤臣海岳犹生色，独客乾坤已倦游。旧疏间关辽水舶，新诗迢递岳阳楼。黄金何限干霄色，落日荒台起暮愁。一疏千言动紫宸，三台九列望经纶。犹闻绝岛追穷寇，未拟清时放直臣。日月并悬新折槛，风云长逐旧埋轮。更阑秉烛真如梦，把袂狂歌各怆神。
直沽逢丁元父夜谈作余与元父别十年馀而邂逅中野真万里不期之遇也·其一
作者：胡应麟
朝代：明

邂逅天涯总白头，双帆偕发潞河流。孤臣海岳犹生色，独客乾坤已倦游。旧疏间关辽水舶，新诗迢递岳阳楼。黄金何限干霄色，落日荒台起暮愁。
直沽逢丁元父夜谈作余与元父别十年馀而邂逅中野真万里不期之遇也·其二
作者：胡应麟
朝代：明

一疏千言动紫宸，三台九列望经纶。犹闻绝岛追穷寇，未拟清时放直臣。日月并悬新折槛，风云长逐旧埋轮。更阑秉烛真如梦，把袂狂歌各怆神。
相国赵公以犀斝文绡见贻各赋一律为谢 其一 斝
作者：胡应麟
朝代：明

制作商觚并，珍奇汉斝留。来从蛟室底，颁自凤池头。入水驱魑魅，通天象斗牛。何烦百觥举，一饮愧难酬。
相国赵公以犀斝文绡见贻各赋一律为谢 其二 绡
作者：胡应麟
朝代：明

锦帐非金谷，丝纶借玉堂。青绫遥动色，绿绮暗生光。万缕含风细，双缄衬雪凉。寥寥解衣事，凝望碧天长。
相国赵公以犀斝文绡见贻各赋一律为谢·斝
作者：胡应麟
朝代：明

制作商觚并，珍奇汉斝留。来从蛟室底，颁自凤池头。入水驱魑魅，通天象斗牛。何烦百觥举，一饮愧难酬。锦帐非金谷，丝纶借玉堂。青绫遥动色，绿绮暗生光。万缕含风细，双缄衬雪凉。寥寥解衣事，凝望碧天长。
相国赵公命馆人除舍授餐以待余适产二雏未及趋赴先此寄怀二首
作者：胡应麟
朝代：明

设帨悬弧仅隔旬，翩翩游屐阻风尘。加餐乍慰江湖客，吐哺重劳社稷臣。五岳尚平先系念，三峨逸少晚留神。他年嫁娶酬生事，万里相随叩玉宸。长铗归来叹夜眠，黄金台色正苍然。高悬一榻平津上，骤启千门碣石前。风雨未教淩白苧，乾坤何意问朱弦。无劳大厦歌寒素，柱石明堂四海传。
相国赵公命馆人除舍授餐以待余适产二雏未及趋赴先此寄怀二首·其一
作者：胡应麟
朝代：明

设帨悬弧仅隔旬，翩翩游屐阻风尘。加餐乍慰江湖客，吐哺重劳社稷臣。五岳尚平先系念，三峨逸少晚留神。他年嫁娶酬生事，万里相随叩玉宸。
相国赵公命馆人除舍授餐以待余适产二雏未及趋赴先此寄怀二首·其二
作者：胡应麟
朝代：明

长铗归来叹夜眠，黄金台色正苍然。高悬一榻平津上，骤启千门碣石前。风雨未教淩白苧，乾坤何意问朱弦。无劳大厦歌寒素，柱石明堂四海传。
相国赵公屡疏乞休未得请见寄二章奉和
作者：胡应麟
朝代：明

启事频年叩玉宸，飞书遥夕降丝纶。东山是处催贤佐，北极能无仗老臣。三殿风雷驰豹尾，九重天日耀龙鳞。他时太史如椽笔，肯放平阳蹑后尘。江天何处问蒹葭，六洞三山照紫霞。朱草欲寻仙梵宅，赤松犹驻帝王家。经纶魏阙忧难竟，黼黻虞廷望未涯。十载飞熊仍梦寐，沧浪能复恋鱼虾。
相国赵公屡疏乞休未得请见寄二章奉和·其一
作者：胡应麟
朝代：明

启事频年叩玉宸，飞书遥夕降丝纶。东山是处催贤佐，北极能无仗老臣。三殿风雷驰豹尾，九重天日耀龙鳞。他时太史如椽笔，肯放平阳蹑后尘。
相国赵公屡疏乞休未得请见寄二章奉和·其二
作者：胡应麟
朝代：明

江天何处问蒹葭，六洞三山照紫霞。朱草欲寻仙梵宅，赤松犹驻帝王家。经纶魏阙忧难竟，黼黻虞廷望未涯。十载飞熊仍梦寐，沧浪能复恋鱼虾。
相国赵公损饷酒脯及鲥鱼䬪饦各赋排律八韵
作者：胡应麟
朝代：明

异馔金华出，甘浆玉髓流。黄封螭陛底，彩翰凤池头。东海无劳牧，中山不待求。清香浮绿蚁，丽色映红虬。鼎鼐分朝食，杯盘惬夜游。投醪情缱绻，辍馈思绸缪。剧饮邀名胜，加飧豁旅愁。欣然聊一饱，何羡醉乡侯。耒耜莘郊畔，纶竿渭水涯。羹分元相座，鲊合五侯家。入鼎犹生雾，堆盘欲照霞。刈云连陇阪，钓月倚汀沙。玉粒逾红稻，金鳞错紫茄。杜镵知有托，冯铗岂重嗟。绿野悬情剧，清溪入梦遐。穷年劳稼穑，未暇咏芜葭。
相国赵公损饷酒脯及鲥鱼馎饦各赋排律八韵·其一
作者：胡应麟
朝代：明
体裁：五言排律

异馔金华出，甘浆玉髓流。黄封螭陛底，彩翰凤池头。东海无劳牧，中山不待求。清香浮绿蚁，丽色映红虬。鼎鼐分朝食，杯盘惬夜游。投醪情缱绻，辍馈思绸缪。剧饮邀名胜，加飧豁旅愁。欣然聊一饱，何羡醉乡侯。
相国赵公损饷酒脯及鲥鱼馎饦各赋排律八韵·其二
作者：胡应麟
朝代：明
体裁：五言排律

耒耜莘郊畔，纶竿渭水涯。羹分元相座，鲊合五侯家。入鼎犹生雾，堆盘欲照霞。刈云连陇阪，钓月倚汀沙。玉粒逾红稻，金鳞错紫茄。杜镵知有托，冯铗岂重嗟。绿野悬情剧，清溪入梦遐。穷年劳稼穑，未暇咏芜葭。
相国赵公邸中夜谈因留宿斋头作
作者：胡应麟
朝代：明

剧语深杯兴未阑，平章西第傍金銮。高斋敢谓青绫薄，煖阁浑忘白苧寒。密筱飞霜流藻井，疏桐移月下雕栏。无劳夜望三台色，万仞晴光烛翠峦。
相逢行
作者：胡应麟
朝代：明

相逢狭路间，骑从一何都。借问来者谁，中尉执金吾。银鞍耀白日，宝剑佩昆吾。英声走剧孟，勇气凌灌夫。西征破大宛，北顾摧匈奴。去年出湟中，一战定边隅。归来报天子，赐第连皇都。黄金为门限，白玉中堂铺。堂上何所有，七尺红珊瑚。十千治晨飧，百万当呼卢。乐工高渐离，苍头冯子都。长妇字莫愁，中妇名罗敷。少妇何名字，顾盼日当垆。弟兄八九人，各各列当涂。炙手势可热，声焰绝代无。行人但引避，无事劳追呼。
看花湖上人家睹闺中四时障子为题乐府四章
作者：胡应麟
朝代：明

绣户重重闭绿苔，桃花一树晓风来。罗衫乍试娇无力，淡扫春山上玉台。一枕相思梦未成，银屏珠箔画楼明。石栏杆畔榴花发，相对狸奴坐晚晴。万户寒砧接暮笳，征夫何处未还家。相携女伴瑶台上，五色金盘弄月华。窗外寒风正袭衣，流黄那复理残机。鸣筝炽炭围炉畔，高捲珠帘看雪飞。
看花湖上人家睹闺中四时障子为题乐府四章·其一
作者：胡应麟
朝代：明

绣户重重闭绿苔，桃花一树晓风来。罗衫乍试娇无力，淡扫春山上玉台。
看花湖上人家睹闺中四时障子为题乐府四章·其三
作者：胡应麟
朝代：明

万户寒砧接暮笳，征夫何处未还家。相携女伴瑶台上，五色金盘弄月华。
看花湖上人家睹闺中四时障子为题乐府四章·其二
作者：胡应麟
朝代：明

一枕相思梦未成，银屏珠箔画楼明。石栏杆畔榴花发，相对狸奴坐晚晴。
看花湖上人家睹闺中四时障子为题乐府四章·其四
作者：胡应麟
朝代：明

窗外寒风正袭衣，流黄那复理残机。鸣筝炽炭围炉畔，高捲珠帘看雪飞。
真州逢李季宣
作者：胡应麟
朝代：明

短棹东来不厌游，吹箫弹铗下扬州。风尘作客谁青眼，海岱论交尚黑头。蓟野长虹千驿路，秦淮明月万家楼。相逢合在华阳邸，大有荆高佐酒筹。
睡起作
作者：胡应麟
朝代：明

绣衾霞褥卧徘徊，啼尽天鸡唤不回。无限悲欢十年事，一宵齐向梦中来。
睿父丈既有西江之擢复闻台疏挽留将以大观察移节会稽三郡兴文怆别更赋六诗异时一棹溪头绝倒子猷之兴尽也
作者：胡应麟
朝代：明

明发双帆大海滨，玺书遥夜出枫宸。关中乍拟徵黄霸，河内重看借寇恂。君子六千初仗钺，生徒四百竞攀轮。犹闻仆射花溪上，竟日茅堂话隐沦。分陕频年召伯棠，千家巍碣颂琳琅。才闻大纛移江右，忽睹高牙驻海傍。月下登楼怀婺女，风前开阁谢滕王。山阴咫尺堪携兴，雪夜能无棹短航。江城秋半促骊歌，醉解鱼肠柰别何。紫翠林峦三洞隔，丹青城阙四明多。仙人绝徼寻方丈，大士高空谒浦陀。漫诧越裳重译至，十年鲸海静烟波。褰帷霞色候朱衣，缥缈稽山入翠微。千骑乍环秦碣转，六龙长抱夏陵飞。公馀卧阁紬玄草，吏散行台忆紫薇。遮莫山阴乘兴访，若耶溪上醉芳菲。皂盖翩褼越海头，当年椽笔照龙楼。琅琊山水词臣醉，天姥云霞赋客游。黄绢色丝时想像，青鞋布袜暂淹留。灵篇禹穴探行遍，何似缃缣诧邺侯。大府征西接上材，参差飞诏出蓬莱。金华石室双仙去，玉洞天台二女来。月色微茫方广寺，日光浮动妙高台。无论掷地兴公价，彩笔纵横钜赋裁。
睿父丈既有西江之擢复闻台疏挽留将以大观察移节会稽三郡兴文怆别更赋六诗异时一棹溪头绝倒子猷之兴尽也·其一
作者：胡应麟
朝代：明

明发双帆大海滨，玺书遥夜出枫宸。关中乍拟徵黄霸，河内重看借寇恂。君子六千初仗钺，生徒四百竞攀轮。犹闻仆射花溪上，竟日茅堂话隐沦。
睿父丈既有西江之擢复闻台疏挽留将以大观察移节会稽三郡兴文怆别更赋六诗异时一棹溪头绝倒子猷之兴尽也·其三
作者：胡应麟
朝代：明

江城秋半促骊歌，醉解鱼肠柰别何。紫翠林峦三洞隔，丹青城阙四明多。仙人绝徼寻方丈，大士高空谒浦陀。漫诧越裳重译至，十年鲸海静烟波。
睿父丈既有西江之擢复闻台疏挽留将以大观察移节会稽三郡兴文怆别更赋六诗异时一棹溪头绝倒子猷之兴尽也·其二
作者：胡应麟
朝代：明

分陕频年召伯棠，千家巍碣颂琳琅。才闻大纛移江右，忽睹高牙驻海傍。月下登楼怀婺女，风前开阁谢滕王。山阴咫尺堪携兴，雪夜能无棹短航。
睿父丈既有西江之擢复闻台疏挽留将以大观察移节会稽三郡兴文怆别更赋六诗异时一棹溪头绝倒子猷之兴尽也·其五
作者：胡应麟
朝代：明

皂盖翩褼越海头，当年椽笔照龙楼。琅琊山水词臣醉，天姥云霞赋客游。黄绢色丝时想像，青鞋布袜暂淹留。灵篇禹穴探行遍，何似缃缣诧邺侯。
睿父丈既有西江之擢复闻台疏挽留将以大观察移节会稽三郡兴文怆别更赋六诗异时一棹溪头绝倒子猷之兴尽也·其六
作者：胡应麟
朝代：明

大府征西接上材，参差飞诏出蓬莱。金华石室双仙去，玉洞天台二女来。月色微茫方广寺，日光浮动妙高台。无论掷地兴公价，彩笔纵横钜赋裁。
睿父丈既有西江之擢复闻台疏挽留将以大观察移节会稽三郡兴文怆别更赋六诗异时一棹溪头绝倒子猷之兴尽也·其四
作者：胡应麟
朝代：明

褰帷霞色候朱衣，缥缈稽山入翠微。千骑乍环秦碣转，六龙长抱夏陵飞。公馀卧阁紬玄草，吏散行台忆紫薇。遮莫山阴乘兴访，若耶溪上醉芳菲。
睿父参知入武林余过署中适以公宴湖上不遇留柬
作者：胡应麟
朝代：明

寂寞玄亭卧草莱，登临长忆谢公才。犹疑斧钺清溪驻，不谓帆樯大海来。绣服定过吴子国，珠帘同望越王台。金银万寺湖堤畔，椽笔能无丽赋裁。
瞻堂十景为大参徐公作 其一 一环楼
作者：胡应麟
朝代：明

底事爱楼居，楼居自堪爱。千峰翠若环，不断雕栏外。
瞻堂十景为大参徐公作 其七 咫尺松楸
作者：胡应麟
朝代：明

松柏啼乌鸟，楸梧下鹤群。咫尺亲颜在，无劳望白云。
瞻堂十景为大参徐公作 其三 碧练湖
作者：胡应麟
朝代：明

一镜涵空明，波光倒楼殿。错诵玄晖诗，澄湖碧如练。
瞻堂十景为大参徐公作 其九 阳峡倒流
作者：胡应麟
朝代：明

泠泠清溪水，倒流向幽谷。任洗高人耳，不濯凡流足。
瞻堂十景为大参徐公作 其二 玩月堂
作者：胡应麟
朝代：明

南峰流素华，光彩荡林樾。胡床人未眠，玩此瑶台月。
瞻堂十景为大参徐公作 其五 岩泉
作者：胡应麟
朝代：明

何来千仞壑，贮此百尺流。莫令到人境，畏引桃花舟。
瞻堂十景为大参徐公作 其八 人境舟车
作者：胡应麟
朝代：明

悠然人境中，舟车任来去。底事论避喧，本无喧可避。
瞻堂十景为大参徐公作 其六 绿野堂
作者：胡应麟
朝代：明

禾黍被郊原，绿畴自高下。何论十仞堂，将筑万间厦。
瞻堂十景为大参徐公作 其十 峰霁金光
作者：胡应麟
朝代：明

突兀金台尖，去天不盈尺。中夜五云飞，正见蓬莱日。
瞻堂十景为大参徐公作 其四 古柏
作者：胡应麟
朝代：明

移来蜀相祠，曾息轩皇驾。乍宵风雨声，恍惚苍龙下。
瞻堂十景为大参徐公作·一环楼
作者：胡应麟
朝代：明

底事爱楼居，楼居自堪爱。千峰翠若环，不断雕栏外。南峰流素华，光彩荡林樾。胡床人未眠，玩此瑶台月。一镜涵空明，波光倒楼殿。错诵玄晖诗，澄湖碧如练。移来蜀相祠，曾息轩皇驾。乍宵风雨声，恍惚苍龙下。何来千仞壑，贮此百尺流。莫令到人境，畏引桃花舟。禾黍被郊原，绿畴自高下。何论十仞堂，将筑万间厦。松柏啼乌鸟，楸梧下鹤群。咫尺亲颜在，无劳望白云。悠然人境中，舟车任来去。底事论避喧，本无喧可避。泠泠清溪水，倒流向幽谷。任洗高人耳，不濯凡流足。突兀金台尖，去天不盈尺。中夜五云飞，正见蓬莱日。
短歌行
作者：胡应麟
朝代：明

日吉时良，嘉宾满堂。星河在天，蟋蟀在房。欢娱易终，白发苦蚤。金罍玉尊，长夜倾倒。舞袖纷纭，兰膏载焚。卫女齐姜，左右如云。有美一人，稚齿倩盼。携手同车，光华粲粲。翩若游龙，遨嬉八埏。荡意平心，永宅大年。
石城乐四首
作者：胡应麟
朝代：明

欢居石城西，侬住石城东。何愁不相见，一夜秦淮风。秦淮便风起，布帆疾如矢。恨杀巴陵秋，洞庭八百里。洞庭八百里，一夜南风回。送郎到长干，泊舟凤凰台。携手登高台，台荒半野草。殷勤传语郎，莫忘石城好。
石城乐四首·其一
作者：胡应麟
朝代：明

欢居石城西，侬住石城东。何愁不相见，一夜秦淮风。
石城乐四首·其三
作者：胡应麟
朝代：明

洞庭八百里，一夜南风回。送郎到长干，泊舟凤凰台。
石城乐四首·其二
作者：胡应麟
朝代：明

秦淮便风起，布帆疾如矢。恨杀巴陵秋，洞庭八百里。
石城乐四首·其四
作者：胡应麟
朝代：明

携手登高台，台荒半野草。殷勤传语郎，莫忘石城好。
石城曲二首
作者：胡应麟
朝代：明

踏青无限好，江头二三月。恨杀浔阳风，吹郎下三峡。迎欢不下堂，送欢不出户。生憎扬子潮，随郎过瓜步。
石城曲二首·其一
作者：胡应麟
朝代：明

踏青无限好，江头二三月。恨杀浔阳风，吹郎下三峡。
石城曲二首·其二
作者：胡应麟
朝代：明

迎欢不下堂，送欢不出户。生憎扬子潮，随郎过瓜步。
破山寺偶题
作者：胡应麟
朝代：明

高禅何处寻，杖屦入祗林。古寺无人到，虚堂落叶深。溪光经雨灭，瀑响过云沈。兀兀绳床客，谁明定慧心。
破山寺老衲夜谈作
作者：胡应麟
朝代：明

一径入苍翠，飞云袅袅屯。危亭标木末，古刹翳松根。海月时窥牖，山风日扫门。凭呼野衲至，信宿共芳樽。
碧玉歌二首
作者：胡应麟
朝代：明

莫嫌小家女，青春正十六。新嫁琅琊王，娇爱比碧玉。恨无倾城色，不敢邀王怜。相欢那在貌，动体生春妍。
碧玉歌二首·其一
作者：胡应麟
朝代：明

莫嫌小家女，青春正十六。新嫁琅琊王，娇爱比碧玉。
碧玉歌二首·其二
作者：胡应麟
朝代：明

恨无倾城色，不敢邀王怜。相欢那在貌，动体生春妍。
祝太学昆季过双树园不值
作者：胡应麟
朝代：明

三径蓬蒿昼不开，落花长日锁苍苔。何因看竹西邻去，忽报羊求二仲来。
祝太学逊之五十始为诗戏作短歌赠之
作者：胡应麟
朝代：明

君不见天宝词人高达夫，行年五十执金吾。一朝作诗遇杜老，声华奕奕留吾徒。君不见成均胄子视懋学，五十无闻甘寂寞。一朝坛上逢胡君，奋臂词林问前矱。沉吟二事迹颇奇，千载何当复遇之。汝为常侍理或有，我说杜甫人争嗤。丈夫有志未可轻，古人讵必皆无成。杜陵四十始献赋，当时颇遭俗子淩。脱身锦里拾橡栗，长镵短褐徒悲鸣。达夫青云本自致，高牙大纛悬长城。呜呼后世两寂寞，惟有只字留其名。我今四旬汝五十二，子之年巧相值。焉知异代无子云，未信东山少安石。男儿致身苦不蚤，发短心长恨何及。我歌杜陵念已灰，汝效达夫志当立。不见宁越师诸侯，努力馀年莫轻掷。
祝山人将过白岳访汪司马即席赋并寄汪公
作者：胡应麟
朝代：明

四海苍生卜谢安，谁同司马话登坛。新安水似龙门出，白岳山将泰岱看。明月乍淹萝径晓，西风遥洒薜衣寒。亦知幸舍堪弹铗，曾否中林问鹖冠。
祝生如华旧从余学诗溪上一别三载馀是秋余羁寓武林忽棹扁舟来谒投我七言律四章风骨崚嶒殊可喜愕于其行也走笔五绝勉之
作者：胡应麟
朝代：明

一枕梧堂乱叶飘，新诗何处掷琼瑶。数篇风骨崚嶒甚，可道青衫业未消。寸管纵横白雪飞，夜光前乘簇珠玑。从他赤帜收全赵，斟酌登坛在布衣。尽道寥天跨赤虬，那知深狱闭吴钩。自知匣底千秋在，无奈寒光逼斗牛。騄駬飞黄并绝尘，太行高坂骨嶙峋。君看异日登台客，可笑于今伏枥人。一棹河梁系白沙，芙蓉江上未开花。十年句践罗倾国，投老西施学浣纱。
祝生如华旧从余学诗溪上一别三载馀是秋余羁寓武林忽棹扁舟来谒投我七言律四章风骨崚嶒殊可喜愕于其行也走笔五绝勉之·其一
作者：胡应麟
朝代：明
体裁：七言绝句

一枕梧堂乱叶飘，新诗何处掷琼瑶。数篇风骨崚嶒甚，可道青衫业未消。
祝生如华旧从余学诗溪上一别三载馀是秋余羁寓武林忽棹扁舟来谒投我七言律四章风骨崚嶒殊可喜愕于其行也走笔五绝勉之·其三
作者：胡应麟
朝代：明

尽道寥天跨赤虬，那知深狱闭吴钩。自知匣底千秋在，无奈寒光逼斗牛。
祝生如华旧从余学诗溪上一别三载馀是秋余羁寓武林忽棹扁舟来谒投我七言律四章风骨崚嶒殊可喜愕于其行也走笔五绝勉之·其二
作者：胡应麟
朝代：明

寸管纵横白雪飞，夜光前乘簇珠玑。从他赤帜收全赵，斟酌登坛在布衣。
祝生如华旧从余学诗溪上一别三载馀是秋余羁寓武林忽棹扁舟来谒投我七言律四章风骨崚嶒殊可喜愕于其行也走笔五绝勉之·其五
作者：胡应麟
朝代：明

一棹河梁系白沙，芙蓉江上未开花。十年句践罗倾国，投老西施学浣纱。
祝生如华旧从余学诗溪上一别三载馀是秋余羁寓武林忽棹扁舟来谒投我七言律四章风骨崚嶒殊可喜愕于其行也走笔五绝勉之·其四
作者：胡应麟
朝代：明

騄駬飞黄并绝尘，太行高坂骨嶙峋。君看异日登台客，可笑于今伏枥人。
祝贞妇诗
作者：胡应麟
朝代：明

结发奉君子，欢爱两不疑。如何高堂上，一旦生别离。惊飙荡白日，去我忽若遗。重泉逝将会，念此黄口儿。皎皎匪石心，柏舟以自持。绩纴度晨昏，卒岁恒抱饥。穗帷下重关，荆棘盈柴扉。冬半多烈风，憭慄中我肌。顾瞻双鸳鸯，比翼东南飞。岂无贤雄匹，再适匪所宜。亮为南山松，安受雪霰欺。愿当毕馀命，不愧死者知。我闻再叹息，三叹怀令仪。抽毫赋黄鹄，万古钦蛾眉。
祝贞妇诗
作者：胡应麟
朝代：明
体裁：古风

结发奉君子，欢爱两不疑。如何高堂上，一旦生别离。惊飙荡白日，去我忽若遗。重泉逝将会，念此黄口儿。皎皎匪石心，柏舟以自持。绩纴度晨昏，卒岁恒抱饥。繐帷下重关，荆棘盈柴扉。冬半多烈风，憭慄中我肌。顾瞻双鸳鸯，比翼东南飞。岂无贤雄匹，再适匪所宜。亮为南山松，安受雪霰欺。愿当毕馀命，不愧死者知。我闻再叹息，三叹怀令仪。抽毫赋黄鹄，万古钦蛾眉。
祝逊之订约新秋过湖上不至
作者：胡应麟
朝代：明

湖畔秋风日夜过，东来舴艋定如何。蒹葭满目澄江上，不分兰阴坠露多。
禊日再送陈生
作者：胡应麟
朝代：明

布衣行色又风尘，携手平原未浃旬。易水悲歌逢壮士，兰亭修禊属才人。扁舟自许浮东海，龙剑犹堪射北辰。归去白门机上女，莫言裘敝出三秦。
秀上人自永嘉过谒乞余言绍介汪司马公将以是秋驻锡黄山白岳间赋赠
作者：胡应麟
朝代：明

赠我新诗瀫水前，天台霞色案头悬。来徵玄晏先生序，去结青莲大士缘。白岳何方重示迹，黄山随地足安禅。莫言垂老才情竭，和汝犹能笔似椽。
秋夕纪梦十绝
作者：胡应麟
朝代：明

芙蓉一枕自徘徊，恍惚钧天帝子台。长啸八公携手去，万峰云色驾蓬莱。足蹑安期两赤虬，飞行忽到海西头。青山一片昆崙顶，乱落星河满蒯缑。晓入瑶池殿里行，珠帘斜捲月华明。天姝十万花如绮，不省何人是智琼。十五神鳌戴白云，三山长揖魏元君。不须远问灵飞箓，玉佩金珰尽秘文。永夜银河送客槎，吹笙遥赴阿环家。狂抛织女支机石，携手扶桑万尺霞。龙蹻泠泠踏紫烟，罡风吹向大罗天。白云满地秋如水，十二琼楼独自眠。一局王乔对未残，飞书何处到青鸾。骑龙夜赴西池会，三百明星乱玉盘。玉榜琼楼次第开，梯仙灵境乍徘徊。花前舞罢山香曲，万朵红英落绛台。树树桃花玉洞前，成都卖药已千年。秋来跨鹤腾空去，月满仇池第一天。缥缈群仙列上清，天都齐送佩环声。归来莫道无人见，两袖霞光罩赤城。
秋夕纪梦十绝·其一
作者：胡应麟
朝代：明

芙蓉一枕自徘徊，恍惚钧天帝子台。长啸八公携手去，万峰云色驾蓬莱。
秋夕纪梦十绝·其七
作者：胡应麟
朝代：明

一局王乔对未残，飞书何处到青鸾。骑龙夜赴西池会，三百明星乱玉盘。
秋夕纪梦十绝·其三
作者：胡应麟
朝代：明

晓入瑶池殿里行，珠帘斜捲月华明。天姝十万花如绮，不省何人是智琼。
秋夕纪梦十绝·其九
作者：胡应麟
朝代：明

树树桃花玉洞前，成都卖药已千年。秋来跨鹤腾空去，月满仇池第一天。
秋夕纪梦十绝·其二
作者：胡应麟
朝代：明

足蹑安期两赤虬，飞行忽到海西头。青山一片昆崙顶，乱落星河满蒯缑。
秋夕纪梦十绝·其五
作者：胡应麟
朝代：明

永夜银河送客槎，吹笙遥赴阿环家。狂抛织女支机石，携手扶桑万尺霞。
秋夕纪梦十绝·其八
作者：胡应麟
朝代：明

玉榜琼楼次第开，梯仙灵境乍徘徊。花前舞罢山香曲，万朵红英落绛台。
秋夕纪梦十绝·其六
作者：胡应麟
朝代：明

龙蹻泠泠踏紫烟，罡风吹向大罗天。白云满地秋如水，十二琼楼独自眠。
秋夕纪梦十绝·其十
作者：胡应麟
朝代：明

缥缈群仙列上清，天都齐送佩环声。归来莫道无人见，两袖霞光罩赤城。
秋夕纪梦十绝·其四
作者：胡应麟
朝代：明

十五神鳌戴白云，三山长揖魏元君。不须远问灵飞箓，玉佩金珰尽秘文。
秋夜同惟敬诸子集刘观察园亭分得高字
作者：胡应麟
朝代：明

一尊三径掩蓬蒿，词客相看尽綵毫。华馆乍停鹦鹉曲，青藜遥识凤凰毛。天垂阊阖繁星转，霜满楼台夜月高。十载梁园幽兴在，不妨寒色上绨袍。
秋夜同陈太史康山人集李环卫园亭
作者：胡应麟
朝代：明

薄暮朱门并骑来，相看词客共徘徊。孤亭迥对芙蓉出，一径深从薜荔开。夜静飞霜流玉斝，天空明月上瑶台。风尘是处应刘合，肯让当年邺下才。
秋夜诸子过集
作者：胡应麟
朝代：明

岂是谈玄宅，偏令问字过。客当莲社满，人比竹林多。霁月流丹嶂，飞星度绛河。毋悲秋夕永，散发向藤萝。
秋夜过沈纯父同王文学汪山人联句
作者：胡应麟
朝代：明

己占青山色，仍逢白社人。仙槎分雨露，祖帐出风尘。梦绕三江树，心飞八月莼。碧宵誇鸑鷟，黄阁笑麒麟。好去严陵畔，星河拂钓缗。
秋夜遵水部招同钱山人蔡文学集署中其前庭古桂数株皆合抱芬馥袭人时遵考瓜代将及矣
作者：胡应麟
朝代：明

握手青袍恋旧绨，华堂风雾酒频携。梅花东阁传新赋，桂树南山忆旧题。万壑天香灵隐近，中峰月色广寒齐。淹留莫唱王孙曲，赫奕徵书到紫泥。
秋夜长安邸中同叶叔明灯下酣饮至醉作时叶以闽中公务至
作者：胡应麟
朝代：明

木叶纷纷堕翠苔，西山秋色半蓬莱。青灯载下陈蕃榻，浊酒频呼郭隗台。云暝帝城双凤宿，月残仙掌片鸿来。无嗟宦辙风尘下，历块行占上驷才。
秋夜集程仲凯玉树亭同梅太符罗高君作
作者：胡应麟
朝代：明

珠帘十二锁兰苕，一树亭亭碎月摇。贝叶恍疑天竺寺，琼花如睹广陵桥。阶前秀色呈诸谢，庭后新声度六朝。最是缟衣明夕梦，相思愁绝彩云遥。
秋宫词
作者：胡应麟
朝代：明

梧桐飞叶下银床，肠断秋声玉漏长。三十六宫明月里，夜听弦管出朝阳。
秋日偕诸同志游金华二首
作者：胡应麟
朝代：明

屈子歌远游，尚平有遐慕。顾谢青云人，言寻赤松路。历览穷幽深，冥探惬情素。涧壑扪嵚岑，林峦陟回互。崖倾黄叶积，谷转垂萝护。高峰散馀霭，峭壁屯寒雾。娟娟初月升，隐隐微阳暮。长谣钦昔踪，独往怀蹇步。虑由忘物超，道以遗荣悟。迹契容成公，神交子支父。徘徊北山文，恻怆淮南赋。眷彼丘中人，回镳对岩户。成羊閟昔踪，化鹤神遗迹。曰余蹇劣姿，缅企灵仙窟。时维仲秋暮，舂粮负瓢笠。落叶纷前林，凄霜被长隰。蹑履行翠微，扪萝上层壁。岩峦莽回互，云霞屡兴没。苍苍猿鼯啼，濯濯麇麚集。乍闻帝鸿鼎，今见初平石。芝田翳宿莽，玉灶埋金液。羽驾何飘遥，人寰信超忽。胡为七尺躯，甘此百年役。去去从吾初，城东有黄石。
秋日偕诸同志游金华二首·其一
作者：胡应麟
朝代：明

屈子歌远游，尚平有遐慕。顾谢青云人，言寻赤松路。历览穷幽深，冥探惬情素。涧壑扪嵚岑，林峦陟回互。崖倾黄叶积，谷转垂萝护。高峰散馀霭，峭壁屯寒雾。娟娟初月升，隐隐微阳暮。长谣钦昔踪，独往怀蹇步。虑由忘物超，道以遗荣悟。迹契容成公，神交子支父。徘徊北山文，恻怆淮南赋。眷彼丘中人，回镳对岩户。
秋日偕诸同志游金华二首·其二
作者：胡应麟
朝代：明

成羊閟昔踪，化鹤神遗迹。曰余蹇劣姿，缅企灵仙窟。时维仲秋暮，舂粮负瓢笠。落叶纷前林，凄霜被长隰。蹑履行翠微，扪萝上层壁。岩峦莽回互，云霞屡兴没。苍苍猿鼯啼，濯濯麇麚集。乍闻帝鸿鼎，今见初平石。芝田翳宿莽，玉灶埋金液。羽驾何飘遥，人寰信超忽。胡为七尺躯，甘此百年役。去去从吾初，城东有黄石。
秋日南轩栉发忽数茎斑斑焉漫题二绝志感
作者：胡应麟
朝代：明

未到潘年已二毛，胡床箕踞白云高。犹胜寓直秋风里，寂寂寒更赋骑曹。绿鬓全抛旧日容，一庵秋色照蒙茸。凭谁试摘三千丈，挽取羲和驾六龙。
秋日南轩栉发忽数茎斑斑焉漫题二绝志感·其一
作者：胡应麟
朝代：明

未到潘年已二毛，胡床箕踞白云高。犹胜寓直秋风里，寂寂寒更赋骑曹。
秋日南轩栉发忽数茎斑斑焉漫题二绝志感·其二
作者：胡应麟
朝代：明

绿鬓全抛旧日容，一庵秋色照蒙茸。凭谁试摘三千丈，挽取羲和驾六龙。
秋日卧病瀫元显卿厚之皞民过访
作者：胡应麟
朝代：明

老病秋来话息机，满阶梧叶梦魂飞。亦知极乐华胥界，无奈西风撼竹扉。十年消渴梦魂摇，驴背风烟又灞桥。玉露金茎何处问，汉宫秋色正岧峣。
秋日卧病瀫元显卿厚之皞民过访·其一
作者：胡应麟
朝代：明

老病秋来话息机，满阶梧叶梦魂飞。亦知极乐华胥界，无奈西风撼竹扉。
秋日卧病瀫元显卿厚之皞民过访·其二
作者：胡应麟
朝代：明

十年消渴梦魂摇，驴背风烟又灞桥。玉露金茎何处问，汉宫秋色正岧峣。
秋日同友人登兰阴山小憩华严精舍作
作者：胡应麟
朝代：明

支筇上寒山，石磴连云陟。兰若无人声，禅关堕黄叶。
秋日同显卿瀫元厚之过城南禅院小憩作
作者：胡应麟
朝代：明

名香聊一炷，山色满绳床。初地谈真谛，空门对坐忘。维摩身是幻，梵志爪偏长。掷杖吾将去，西林下夕阳。
秋日同邦相明府敬承太史集郑氏园亭薄暮携酒登大云山二首
作者：胡应麟
朝代：明

浊酒虚亭共解颜，岁星双伴客星閒。云藏翠竹迷深径，日落丹枫照暮山。赐履渐回金阙梦，鸣珂初散玉堂班。由来一壑高人事，纵许群公只暂攀。石磴千盘上翠岑，回看秋色半兰阴。携琴共识仙郎过，曳杖重占太乙临。病里河山双极目，狂来天地一论心。莫将岘首誇遗迹，屈指残碑异代寻。
秋日同邦相明府敬承太史集郑氏园亭薄暮携酒登大云山二首·其一
作者：胡应麟
朝代：明

浊酒虚亭共解颜，岁星双伴客星閒。云藏翠竹迷深径，日落丹枫照暮山。赐履渐回金阙梦，鸣珂初散玉堂班。由来一壑高人事，纵许群公只暂攀。
秋日同邦相明府敬承太史集郑氏园亭薄暮携酒登大云山二首其二
作者：胡应麟
朝代：明
体裁：七言律诗

石磴千盘上翠岑，回看秋色半兰阴。携琴共识仙郎过，曳杖重占太乙临。病里河山双极目，狂来天地一论心。莫将岘首誇遗迹，屈指残碑异代寻。
秋日同郭朱吴郑四子登大寺山寻东峰亭故迹
作者：胡应麟
朝代：明

扫石坐危颠，高天下双鹤。欲问冯郎碑，东峰夕阳落。
秋日同郭鸿胪集赵明府宅对菊得寒字
作者：胡应麟
朝代：明

绿野晴开一径宽，清尊携客此盘桓。千枝的皪明秋序，万朵娉婷立暮寒。露色总深陶令采，霜华谁问楚臣餐。西风拂面饶相笑，得似龙山座里看。
秋日寄友人山中
作者：胡应麟
朝代：明

白雁丹枫尽作行，霜天何处问重阳。东邻老衲归来晚，静夜猿声到竹房。
秋日携尊城东大寺山作
作者：胡应麟
朝代：明

步出东郭门，骋望西山麓。信足登其颠，聊怡白云目。川原何逶迤，城邑自相属。飞甍俨鳞次，万户列平陆。高峰下牛羊，斜照散麋鹿。苍苍瀫川流，靡靡兰皋绿。列岫澄尘襟，清涟媚遐瞩。契深浩忘言，虑澹信超俗。载咏衡门诗，轩盖非所欲。
秋日汝元招集城西李氏高啸台即席赋
作者：胡应麟
朝代：明

百尺阑千挂斗牛，千家帘幕净高秋。慈恩花竹深藏寺，太液芙蕖远入楼。槛外飞云盘野鹤，尊前斜日堕沙鸥。脱巾洗足俱成趣，莫负平原十日游。
秋日泛舟钱塘观潮放歌
作者：胡应麟
朝代：明

黑风夜簸沧溟水，冯夷却走海若靡。素车白马来何方，璇室琼楼遍空起。玉龙垂地五千丈，银河驾天一百里。三军钜鹿战始酣，万甲长平溃难止。胡生此时归适越，醉挟扁舟离江渚。鼓柁初疑月窟中，旋身已入冰壶里。雪山恍见释迦坐，一苇聊将达摩拟。波翻魍魉泣，浪跋天吴语。长鲸鼓鬣如峻山，电掣云愁堕飞雨。舟人渔子袖手不敢出，篷底仓皇掩其耳。是日胡生气无比，轻桡在手疾于矢。白眼茫茫向天际，欲乘长风破万里。回瞻圆峤若咫尺，东望扶桑聊徙倚。即如鲁连蹈岂得，便逐灵均兴难已。君不见越王宫，吴王宇，寂寞空厓半颓圯，日夜寒涛浸荒址。满眼豪华遽如许，人生龌龊胡为尔。乘槎八月差快意，击楫中流竟何以。天寒日暮风转疾，彷佛鸱夷共相语。朝来更泛若耶棹，会挟西施从范蠡。
秋日游大慈岩作
作者：胡应麟
朝代：明

薄暮肩舆到，归樵处处逢。万寻开峭壁，千级上危峰。树杪禅关出，萝阴梵刹重。何当专一壑，绝顶卧长松。
秋日湖上奉访汪司马伯玉时仲淹仲嘉同至
作者：胡应麟
朝代：明

十载龙门梦寐长，披襟何意共钱塘。轩车骤拥西湖畔，剑佩遥占北斗傍。业就千秋陵左马，家携二仲胜求羊。漫誇四百临安寺，遍勒新题向草堂。
秋日湖庄八首
作者：胡应麟
朝代：明

幽栖只数椽，野水十家连。静室长生白，閒亭独草玄。蒹葭湖北路，禾黍郭西田。理就沧浪曲，吴歌日扣舷。湖阔疑青草，原荒近赤松。微名藏一壑，大业寄千峰。户牖岚光满，阶除露气浓。楼高才十尺，莫拟卧元龙。素发垂垂近，青阳去去多。霜檐飘橡栗，雨壁上藤萝。越女红莲棹，吴侬白苧歌。翛然车马绝，曳杖步山阿。野色看逾近，秋光澹欲无。凄风回大壑，骤雨入平湖。碧树通樵径，丹枫系钓舻。江东步兵后，潇洒见吾徒。六尺鸱夷舫，萧然系短篱。乱山明隔垞，积雨暗空陂。身世鸬鹚老，行藏雁鹜知。五湖秋万斛，点缀著西施。大野黄云熟，平湖白露凉。菰芦环笠泽，薜荔翳柴桑。落雁啼沙汭，流萤度石房。寒花缀篱落，作意近重阳。穷巷回车辙，柴门尽日幽。杜陵歌大厦，玄德卧高楼。地许凫鹥占，天容鹿豕游。虞卿懒成癖，点笔为春秋。此日游仙梦，当时结客情。玉绳鳷鹊观，金钥凤凰城。白眼长安卧，红颜上国行。十年湖海气，疏阔傍柴荆。
秋日湖庄八首·其一
作者：胡应麟
朝代：明

幽栖只数椽，野水十家连。静室长生白，閒亭独草玄。蒹葭湖北路，禾黍郭西田。理就沧浪曲，吴歌日扣舷。
秋日湖庄八首·其七
作者：胡应麟
朝代：明

穷巷回车辙，柴门尽日幽。杜陵歌大厦，玄德卧高楼。地许凫鹥占，天容鹿豕游。虞卿懒成癖，点笔为春秋。
秋日湖庄八首·其三
作者：胡应麟
朝代：明

素发垂垂近，青阳去去多。霜檐飘橡栗，雨壁上藤萝。越女红莲棹，吴侬白苧歌。翛然车马绝，曳杖步山阿。
秋日湖庄八首·其二
作者：胡应麟
朝代：明

湖阔疑青草，原荒近赤松。微名藏一壑，大业寄千峰。户牖岚光满，阶除露气浓。楼高才十尺，莫拟卧元龙。
秋日湖庄八首·其五
作者：胡应麟
朝代：明

六尺鸱夷舫，萧然系短篱。乱山明隔垞，积雨暗空陂。身世鸬鹚老，行藏雁鹜知。五湖秋万斛，点缀著西施。
秋日湖庄八首·其八
作者：胡应麟
朝代：明

此日游仙梦，当时结客情。玉绳鳷鹊观，金钥凤凰城。白眼长安卧，红颜上国行。十年湖海气，疏阔傍柴荆。
秋日湖庄八首·其六
作者：胡应麟
朝代：明

大野黄云熟，平湖白露凉。菰芦环笠泽，薜荔翳柴桑。落雁啼沙汭，流萤度石房。寒花缀篱落，作意近重阳。
秋日湖庄八首·其四
作者：胡应麟
朝代：明

野色看逾近，秋光澹欲无。凄风回大壑，骤雨入平湖。碧树通樵径，丹枫系钓舻。江东步兵后，潇洒见吾徒。
秋日溪南晚眺适赵生携酒共酌村店中
作者：胡应麟
朝代：明

行行随杖履，徙倚夕阳斜。野寺明枫叶，山篱著豆花。飞鸥过浅濑，浴鹭上浮查。之子期方到，悠然问酒家。
秋日独游兰阴山五绝句 其一 兰阴山
作者：胡应麟
朝代：明

午风吹芒鞋，独往忘日夕。指点山阿人，衡门在萝薜。
秋日独游兰阴山五绝句 其三 圣罗庵
作者：胡应麟
朝代：明

一钵坐禅床，清斋自朝暮。经年不出门，忘却前峰路。
秋日独游兰阴山五绝句 其二 西樵岭
作者：胡应麟
朝代：明

落景留空山，无人自来往。一片白云中，时闻樵语响。
秋日独游兰阴山五绝句 其五 龙湫
作者：胡应麟
朝代：明

波光满沙际，夜景湛林樾。山僧抱瓮来，摇动潭中月。
秋日独游兰阴山五绝句 其四 显教寺
作者：胡应麟
朝代：明

探奇兴不尽，秋思满林薄。祇园掩夕阳，小坐昙花落。
秋日独游兰阴山五绝句·兰阴山
作者：胡应麟
朝代：明

午风吹芒鞋，独往忘日夕。指点山阿人，衡门在萝薜。落景留空山，无人自来往。一片白云中，时闻樵语响。一钵坐禅床，清斋自朝暮。经年不出门，忘却前峰路。探奇兴不尽，秋思满林薄。祇园掩夕阳，小坐昙花落。波光满沙际，夜景湛林樾。山僧抱瓮来，摇动潭中月。
秋日王太学行父招同顾朗哉顾静父李叔操李本建袁微之魏颖超汪明生王资敬集长安西曲
作者：胡应麟
朝代：明

碧瓦朱甍大道傍，招邀台馆尚华阳。垆头击剑多燕侠，泽畔抽毫是楚狂。露黯翠梧频换色，风酣红芰乱飞香。疏帘清簟人间世，赌墅凭谁敌谢郎。
秋日登八咏楼读休文诸诗有感
作者：胡应麟
朝代：明

突兀飞楼雾里看，当年词客此盘桓。窗中二水浮天入，槛外千峰插地寒。海峤心情饶伏枕，台垣消息几弹冠。朱弦万古重相对，转觉他时属和难。
秋日过王世周寓逢汪仲嘉潘景升赋赠
作者：胡应麟
朝代：明

逍遥孤客邸，邂逅二豪吟。面貌誇联璧，风期得断金。琴书云阁迥，杖屦雪房深。后夜芙蓉色，湖头次第寻。
秋日过用孺太史馆中看菊作
作者：胡应麟
朝代：明

九日移庭砌，三秋列苑墙。吴绡纷浥露，蜀锦碎匀霜。幄借青绫被，簪宜白苧裳。林塘寒斗色，篱落静生香。戏蝶浑迷素，游蜂欲让黄。朝飧期笠泽，夕采问柴桑。汾水佳人兴，成都倦客肠。龙山风日在，归理旧壶觞。众木凋零后，群芳烂漫时。移从新上苑，采忆旧东篱。玉琫交璀璨，金钿斗陆离。色披罗幔蚤，香度绣屏迟。缀席千霞艳，浮觞片月宜。含霜晨缥缈，冒雨夕淋漓。隐士岩边植，骚人泽畔持。何如酌甘谷，万寿献彤墀。
秋日过用孺太史馆中看菊作·其一
作者：胡应麟
朝代：明

九日移庭砌，三秋列苑墙。吴绡纷浥露，蜀锦碎匀霜。幄借青绫被，簪宜白苧裳。林塘寒斗色，篱落静生香。戏蝶浑迷素，游蜂欲让黄。朝飧期笠泽，夕采问柴桑。汾水佳人兴，成都倦客肠。龙山风日在，归理旧壶觞。
秋日过用孺太史馆中看菊作·其二
作者：胡应麟
朝代：明

众木凋零后，群芳烂漫时。移从新上苑，采忆旧东篱。玉琫交璀璨，金钿斗陆离。色披罗幔蚤，香度绣屏迟。缀席千霞艳，浮觞片月宜。含霜晨缥缈，冒雨夕淋漓。隐士岩边植，骚人泽畔持。何如酌甘谷，万寿献彤墀。
秋日过茅厚之同胡劳徐三子小饮作
作者：胡应麟
朝代：明

径袅松萝半榻悬，图书四壁倍萧然。挥毫是处惭先达，伏枥能无笑暮年。旅兴苍茫斜日底，雄心寥廓断虹前。千金抵售长门赋，谁解成都觅太玄。
秋日送人之夔州
作者：胡应麟
朝代：明

黄牛峡口暮云愁，白帝城前江水流。落日片帆秋色里，千山行尽见夔州。
秋日送人之彭城
作者：胡应麟
朝代：明

柴门乔木下，送汝一含杯。大泽秋声早，长河曙色开。阴风韩信庙，紫雾汉王台。后夜芒山气，谁寻吊古才。
秋日送人之洛中
作者：胡应麟
朝代：明

挟策怜君出汉关，驱车晴色满山川。浮云半落漳河水，寒日斜分博望烟。龙剑独携星斗外，鸿书遥寄雪霜前。绨袍对拂双蓬鬓，犹是京华旅食年。
秋日送僧游五台山二首
作者：胡应麟
朝代：明

挂锡辞吴峤，支筇入晋关。秋风秋叶里，独向五台山。五台五百僧，日暮鸣钟待。独有病维摩，未赴文殊会。
秋日送僧游五台山二首·其一
作者：胡应麟
朝代：明

挂锡辞吴峤，支筇入晋关。秋风秋叶里，独向五台山。
秋日送僧游五台山二首·其二
作者：胡应麟
朝代：明

五台五百僧，日暮鸣钟待。独有病维摩，未赴文殊会。
秋日送僧游天竺遂之五台
作者：胡应麟
朝代：明

寒风挂席下沧溟，是处名山适性灵。胜地暂依三竺紫，高天遥望五台青。中林伏虎云生座，绝涧寻龙月满瓶。若见文殊劳寄语，法门何日拟谈经。
秋日送陈山人还江右赋得庐山瀑布水
作者：胡应麟
朝代：明

万丈庐山瀑，经行照客衣。昼看银海立，晴望玉虹飞。激浪回丹壑，分流出翠微。凭谁唤匡续，一酌共忘机。
秋日邦相署中对菊作篇末兼期枉过
作者：胡应麟
朝代：明

仙令裁花自国工，幽香竞吐曲阑中。瑶台骤立霜千朵，玉砌浑攲露一丛。摘处杜陵堪岁晚，餐来屈子未途穷。白衣剩有江州酝，莫遣东篱怅望同。
秋日集汝申使君喜雨作时潘生对奕久之
作者：胡应麟
朝代：明

淅沥寒声绕画墙，高梧飞叶半银床。珠帘乍卷三秋色，玉局徐生五夜凉。南国蕙兰应被野，西郊禾黍渐登场。酣歌不是耽行乐，二顷城头有汶阳。
秋日题唐惟良山房二首
作者：胡应麟
朝代：明

郭外千峰色，翛然堕草堂。挂冠三径蚤，高枕一丘长。夕露团幽砌，朝霞宿画廊。门添五杨柳，何异在柴桑。结宇双松下，为园万竹中。壮年歌老骥，长日送飞鸿。露浥琴丝润，星摇剑色雄。看余五游毕，绝顶卧空同。
秋日题唐惟良山房二首·其一
作者：胡应麟
朝代：明

郭外千峰色，翛然堕草堂。挂冠三径蚤，高枕一丘长。夕露团幽砌，朝霞宿画廊。门添五杨柳，何异在柴桑。
秋日题唐惟良山房二首·其二
作者：胡应麟
朝代：明

结宇双松下，为园万竹中。壮年歌老骥，长日送飞鸿。露浥琴丝润，星摇剑色雄。看余五游毕，绝顶卧空同。
秋日高正父邀同汪公干苏叔大游天宁禅寺
作者：胡应麟
朝代：明

玉栱璇题照画廊，珠扉银钥护禅堂。青狮蹑雾游天帝，白象拿云坐法王。树老菩提双刹在，花残优钵一灯长。前身我亦庞居士，倘许先登七佛航。
秋晚再寄祝逊之
作者：胡应麟
朝代：明

老去冯唐不解愁，南山秋色暮悠悠。歌残白石无人和，荒草斜阳独饭牛。
秋晚灵隐寺小憩
作者：胡应麟
朝代：明

咫尺东林寺，栏干不厌凭。万山回卓锡，一水护传灯。梵室偕龙树，经坛接惠能。上方钟磬发，晚傍白云登。
秋杪渡江望金陵有怀惟寅少保并寄讯小侯汝藩八十韵
作者：胡应麟
朝代：明

乍喜风期洽，那知道路长。仓皇驰海国，踯躅问河梁。兴尽燕山下，魂销碣石旁。肝肠萦聚散，涕泪逐行藏。此日旋车地，当年击筑场。陆生元入洛，枚叟旧游梁。挟策逢王翰，论交得孟尝。金兰投管鲍，胶漆重求羊。俗诧相如慢，公怜叔夜狂。高歌神踊跃，剧语兴飞扬。尔汝频相唤，形骸欲对忘。联镳游太液，襆被卧长杨。玉麈晨南陌，珠帘夜北堂。西园偕啸傲，东郭并徜徉。杰观扪鳷鹊，层城蹑凤凰。登山题翠巘，临水和沧浪。艺圃千秋撷，词林一代翔。希声传魏晋，丽句薄隋梁。屈宋交凌厉，曹刘互颉颃。光芒腾李杜，藻绘饰岑王。冶女青丝盒，奚童赤锦囊。金尊筵灿烂，银烛座荧煌。浩思凌先哲，玄心揖上皇。双钩联拱璧，寸楮掷琳琅。露砌行红药，风檐坐绿篁。霜华兰桂楫，月影芰荷裳。夏驿驰山荔，春郊绽海棠。池餐菱芡碧，篱咽菊花黄。痛饮誇司户，清斋詈太常。百觚豪未厌，五斗剧难量。潦倒投车辖，淋漓拭剑铓。行厨罗鼓吹，步障夹笙簧。宴乐前期盛，升沈末路详。碧霄看起凤，丹璧笑骑羊。志业乖鹏鴳，头颅狎虎狼。宾朋违杜曲，党与析华阳。故里嗟囊药，修途问裹粮。韶光同代谢，土俗异炎凉。楚越天迢递，燕吴地渺茫。丹青求傅说，图画失王嫱。岁月蓬蒿度，朝晡橡栗尝。登坛名岳岳，饮泌乐洋洋。僻巷开萝径，深居搆药房。箪瓢悬绝壑，蓑笠憩横塘。历落悲鸿渐，翻飞觅雁行。攀龙时剌谬，扪虱事寻常。雨雪红颜瘁，风尘绿鬓戕。乘舆留夜白，伏枥梦飞黄。邂逅逢高座，参差集上阳。披襟逾惨淡，把臂各徬徨。动色谈倾盖，关心念对床。山阳全丧逝，邺下半存亡。社冷馀春雪，台荒翳夕阳。七哀盈大宅，万感热中肠。道直躬如发，勋高背若芒。孤诚疑博陆，百战忌平阳。息壤阍谁叩，中山袂易攘。辱曾虞醉尉，名尚怖降王。是处囚安国，何人雪冶长。少卿宁负汉，太白讵逃唐。璞会明和氏，珠应合孟尝。馀生饶舌在，九折斗身强。铁骑闲沙漠，金鸡放庙廊。逡巡生马角，指顾脱鱼肠。燕颔封仍在，鸱夷汎未遑。言归衷戚戚，惜别恨茫茫。落景浮清渭，飞云动太行。上书回令伯，陈启急宾王。羽翼分岐路，风标限屋梁。瓜田情郁郁，菽水思皇皇。野岸冰澌结，关城露色瀼。重来期阮肇，再入待刘郎。短策朝驰骤，长谣暮激昂。愁惟倾白堕，梦几熟黄梁。广汉怀捐佩，清溪恋钓璜。杏花源上客，桃叶渡头娘。漫说幽期误，终知胜会偿。三山停卤簿，一水下帆樯。养鹤新禅院，啼乌旧女墙。盈盈白门月，万里共相望。
秋闺曲
作者：胡应麟
朝代：明

沉水香销白玉壶，薰笼斜倚月明孤。狂夫尚作潇湘客，夜夜金风落井梧。
秋闺曲二首
作者：胡应麟
朝代：明

八月秋风起，揄关正雪花。何因吹妾梦，万里到龙沙。日把金钱卜，征人尚未还。龙城五千里，目断望夫山。
秋闺曲二首·其一
作者：胡应麟
朝代：明

八月秋风起，揄关正雪花。何因吹妾梦，万里到龙沙。
秋闺曲二首·其二
作者：胡应麟
朝代：明

日把金钱卜，征人尚未还。龙城五千里，目断望夫山。
秦王卷衣
作者：胡应麟
朝代：明

春色醉秦楼，秦玉夜宴游。銮舆回卤簿，凤管叶箜篌。七宝流苏帐，千金集翠裘。何人最承幸，卷赠龙阳侯。
程氏息园三咏 其一 绣佛斋
作者：胡应麟
朝代：明

萧然丈室中，焚香自朝暮。乍夜文殊过，窗前遍甘露。
程氏息园三咏 其三 卧云馆
作者：胡应麟
朝代：明

愁看巫峡云，懒醉罗浮月。静夜楚天遥，黄陵秋万叠。
程氏息园三咏 其二 挥麈堂
作者：胡应麟
朝代：明

盱衡长史锋，缓颊中军笔。门外真长来，气压孙安国。
程氏息园三咏·绣佛斋
作者：胡应麟
朝代：明

萧然丈室中，焚香自朝暮。乍夜文殊过，窗前遍甘露。盱衡长史锋，缓颊中军笔。门外真长来，气压孙安国。愁看巫峡云，懒醉罗浮月。静夜楚天遥，黄陵秋万叠。
稚升席上再与永叔言别
作者：胡应麟
朝代：明

九驲洪涛昼拍天，城阴聊系孝廉船。殷勤淮水东头月，重向河边照别筵。
稚升席上再与永叔言别
作者：胡应麟
朝代：明

节序惊残漏，暌携怅此晨。平原曾十日，河朔更三旬。积雨留淮骑，飞霞度海人。书传二仙媛，为扫石床尘。
稚升水部余同甲子而艰于嗣育亦略同兹抵淮闻诸姬有将就馆者余为喜而不寐先赋一律柬之
作者：胡应麟
朝代：明

舟航长日寄菰芦，紫气淮阳照客途。蹀躞共誇骐骥种，飞鸣今见凤凰雏。芳兰九畹移金屋，丛桂千山照玉壶。为爱谢家庭树好，三珠林立报悬弧。
空翠亭
作者：胡应麟
朝代：明

翠葆林林夹画墙，万株寒玉锁烟霜。閒来此地堪逃暑，满榻清风伴上皇。
章生持所业游余门诗勖之
作者：胡应麟
朝代：明

火云峥嵘照林薄，赤日团空坐如灼。高堂褦襶者谁子，云是香溪少年章敏学。少年十九能作诗，沾沾欲问扬云奇。先生四十发种种，抗颜肯受庸人嗤。新诗读女吾动色，东野穷愁浪仙僻。电光雷铗双芙蓉，烂漫苔痕土花碧。君不见神物不遇张司空，万古丰城白虹泣。
章纳言宗理有事诸陵拉余同谒归赋七言四章
作者：胡应麟
朝代：明

壶中何处问三山，辇路苍茫弱水环。雾拥六龙回地轴，云扶双凤出天关。雕梁甃玉丹台净，画栱铺金绛阙閒。五夜灵旟清跸近，萧森风雨落人间。百二河山望未涯，飞流环玉漱云芽。宫悬剑舄长春近，殿拥旌旗太乙遐。古洞藤萝时坠雪，仙源桃李乱飞霞。钧天忽听箫韶度，七日那能记暮笳。中天晴色敞玄扉，秣马平明度翠微。碧嶂巧分千鹫立，苍泉寒擘九龙飞。云霞散彩铺瑶阙，象纬飘光动玉旂。旧识上清童子在，应门犹著五铢衣。突兀玄宫护翠苔，金银随处现蓬莱。乾坤南北昆崙峙，日月东西泰华来。永夜旌旗环帝跸，清秋弦管逐仙台。鼎湖一望龙髯近，欲起轩皇驭世才。
章纳言宗理有事诸陵拉余同谒归赋七言四章·其一
作者：胡应麟
朝代：明

壶中何处问三山，辇路苍茫弱水环。雾拥六龙回地轴，云扶双凤出天关。雕梁甃玉丹台净，画栱铺金绛阙閒。五夜灵旟清跸近，萧森风雨落人间。
章纳言宗理有事诸陵拉余同谒归赋七言四章·其三
作者：胡应麟
朝代：明

中天晴色敞玄扉，秣马平明度翠微。碧嶂巧分千鹫立，苍泉寒擘九龙飞。云霞散彩铺瑶阙，象纬飘光动玉旂。旧识上清童子在，应门犹著五铢衣。
章纳言宗理有事诸陵拉余同谒归赋七言四章·其二
作者：胡应麟
朝代：明

百二河山望未涯，飞流环玉漱云芽。宫悬剑舄长春近，殿拥旌旗太乙遐。古洞藤萝时坠雪，仙源桃李乱飞霞。钧天忽听箫韶度，七日那能记暮笳。
章纳言宗理有事诸陵拉余同谒归赋七言四章·其四
作者：胡应麟
朝代：明

突兀玄宫护翠苔，金银随处现蓬莱。乾坤南北昆崙峙，日月东西泰华来。永夜旌旗环帝跸，清秋弦管逐仙台。鼎湖一望龙髯近，欲起轩皇驭世才。
章纳言得雄过是将益燕山之数贺以七言一章
作者：胡应麟
朝代：明

梅花南陌正毵毵，兰萼东风瑞气含。四凤桓生重遘一，八龙荀氏仅馀三。充闾此夕传歌颂，跨灶他年入笑谭。屈指琅琊符胜事，珠玑林立待分甘。
端居述怀六首
作者：胡应麟
朝代：明

千劫总归眼底，万缘不入胸中。散发狂歌宇宙，侧身高卧崆峒。朝见许由行逊，暮看虞舜明扬。黄屋翻成重累，不如枯坐禅床。千古登坛大帅，一时出塞诸侯。试较两家得失，莫将毛颖轻投。户外时时狞狗，床头日日晨鸡。可道敬通戚戚，须知玄靖栖栖。烂漫图书自惜，萧条门户谁持。莫笑枚乘年老，游梁剩见佳儿。二女九男有底，三公七贵无由。架上乾坤万卷，毫端日月千秋。
端居述怀六首·其一
作者：胡应麟
朝代：明

千劫总归眼底，万缘不入胸中。散发狂歌宇宙，侧身高卧崆峒。
端居述怀六首·其三
作者：胡应麟
朝代：明

千古登坛大帅，一时出塞诸侯。试较两家得失，莫将毛颖轻投。
端居述怀六首·其二
作者：胡应麟
朝代：明

朝见许由行逊，暮看虞舜明扬。黄屋翻成重累，不如枯坐禅床。
端居述怀六首·其五
作者：胡应麟
朝代：明

烂漫图书自惜，萧条门户谁持。莫笑枚乘年老，游梁剩见佳儿。
端居述怀六首·其六
作者：胡应麟
朝代：明

二女九男有底，三公七贵无由。架上乾坤万卷，毫端日月千秋。
端居述怀六首·其四
作者：胡应麟
朝代：明

户外时时狞狗，床头日日晨鸡。可道敬通戚戚，须知玄靖栖栖。
竹在亭为王孙贞吉题
作者：胡应麟
朝代：明

清风何处洒琴书，面面琳琅雪雨馀。千亩昼围中散宅，万竿晴拂子猷居。声摇淇澳来中坐，翠拥潇湘护碧渠。尊酒欲寻长啸客，美人空谷正踟蹰。
笛
作者：胡应麟
朝代：明

手挽铁龙君，登楼唤黄鹤。万顷碧天空，梅花何处落。
答世叔通侯见讯并怀说仲词盟
作者：胡应麟
朝代：明

尺素双传瀫水鳞，江天翘首一伤神。绯袍紫绶云霄客，羽扇纶巾社稷臣。藻翰千秋鸣鸑鷟，勋庸三世勒麒麟。相思幕下偏惆怅，不见黄生又几旬。
答东阿张明府肃仲时肃仲远命书贶物色余长安风尘中不遇几返胡孟韬特为致之感而赋答并似孟韬
作者：胡应麟
朝代：明

屐齿苍茫破绿苔，飞缄云色满蓬莱。应怜疋马齐东驻，敢望双鸿代北来。遥夜石函干斗气，异时金镜补天才。何当一别荆高筑，抵掌华阳百尺台。
答何仁仲见寄
作者：胡应麟
朝代：明

白眼双携向浊醪，平原十日兴偏豪。千金客邸新龙剑，五色王家旧凤毛。赤壁箫横云梦月，黄陵帆落洞庭涛。持螯一醉堪名士，何用床头著楚骚。
答卓澄父
作者：胡应麟
朝代：明

相逢裘马自飞扬，握手湖山兴欲狂。侠比王孙居蜀郡，人如宋玉在高唐。千金再散名逾重，百石才沾意已忘。不爽芙蓉凉夜约，月明箫管到横塘。
答吴观察文仲时文仲以长歌寄余
作者：胡应麟
朝代：明

彩笔翩翩汉史才，黄金持赐出蓬莱。长驱五马过秦望，远寄双鱼下越来。大海云霓晨仗钺，孤城雨雪暮登台。名山万仞金华色，屈指题名到绿苔。锦字千行坠北平，飞书天末故人情。挥毫白雪流三洞，露冕青霞接四明。水国蒹葭寒入梦，山堂萝薜夜寻盟。琼珠满握惭相报，惨淡长途一剑鸣。
答吴观察文仲时文仲以长歌寄余·其一
作者：胡应麟
朝代：明

彩笔翩翩汉史才，黄金持赐出蓬莱。长驱五马过秦望，远寄双鱼下越来。大海云霓晨仗钺，孤城雨雪暮登台。名山万仞金华色，屈指题名到绿苔。
答吴观察文仲时文仲以长歌寄余·其二
作者：胡应麟
朝代：明

锦字千行坠北平，飞书天末故人情。挥毫白雪流三洞，露冕青霞接四明。水国蒹葭寒入梦，山堂萝薜夜寻盟。琼珠满握惭相报，惨淡长途一剑鸣。
答屠长卿
作者：胡应麟
朝代：明

风尘携手各茫然，恍惚西湖载画船。六载蒹葭馀旧梦，万家桃李奏冰弦。云驱赤骥燕台下，电绕苍龙魏阙前。莫羡初平能辟谷，餐霞曾谒大罗仙。
答张孝廉
作者：胡应麟
朝代：明

貂裘垂敝尚游梁，欲挽盐车上太行。剑拥石函龙阙下，毫挥金镜凤池傍。中山曲米浇愁尽，大庾梅花入梦长。道是妆台饶锦瑟，佳期晨夕按霓裳。
答文父见怀之作
作者：胡应麟
朝代：明

不见江西客，相望鬓欲丝。十年沧海梦，千里碧云思。寥廓南华论，飞扬左尉辞。但令龙剑合，那复问雄雌。
答李允达秀才四首
作者：胡应麟
朝代：明

风霜遥坠笔如椽，有客论文自绮年。八咏漫愁人代隔，千秋重睹帝京传。乾坤寂寞华阳社，雨雪蹉跎瀫水船。莫讶中郎贪割炙，于今国士定谁怜。浊酒兰陵怅望频，如渑今睹代兴人。居然鹏赋追仙客，谁解麟经作素臣。雷雨延津誇合剑，星河严濑照垂纶。无论白首侯芭业，八翼看君近紫宸。青眼横承百尺楼，尊前何物慰离愁。丹山月老寒栖凤，白石云荒夜饭牛。属国才名犹奉使，轻车勋业漫封侯。期君对挟飞鲸去，小作人间汗漫游。消渴频年寄茂园，何人词赋竞中原。花生曼倩三千牍，草就蒙庄十万言。梁父云霞期望日，昆崙星斗待穷源。蟭螟一室犹堪共，莫使清风隔晤言。
答李允达秀才四首·其一
作者：胡应麟
朝代：明

风霜遥坠笔如椽，有客论文自绮年。八咏漫愁人代隔，千秋重睹帝京传。乾坤寂寞华阳社，雨雪蹉跎瀫水船。莫讶中郎贪割炙，于今国士定谁怜。
答李允达秀才四首·其三
作者：胡应麟
朝代：明

青眼横承百尺楼，尊前何物慰离愁。丹山月老寒栖凤，白石云荒夜饭牛。属国才名犹奉使，轻车勋业漫封侯。期君对挟飞鲸去，小作人间汗漫游。
答李允达秀才四首·其二
作者：胡应麟
朝代：明

浊酒兰陵怅望频，如渑今睹代兴人。居然鹏赋追仙客，谁解麟经作素臣。雷雨延津誇合剑，星河严濑照垂纶。无论白首侯芭业，八翼看君近紫宸。
答李允达秀才四首·其四
作者：胡应麟
朝代：明

消渴频年寄茂园，何人词赋竞中原。花生曼倩三千牍，草就蒙庄十万言。梁父云霞期望日，昆崙星斗待穷源。蟭螟一室犹堪共，莫使清风隔晤言。
答李惟寅病中见寄
作者：胡应麟
朝代：明

岂是趋朝懒，风尘损壮颜。闭门芳草合，高枕白云闲。柳色溪南棹，莺声郭外山。遥怜作赋客，魂梦屡跻扳。
答汪仲淹
作者：胡应麟
朝代：明

寒雨巫山闭楚台，七香俄载阿香来。不因宋玉能相挠，日日行云未肯回。
答睿父参知四首
作者：胡应麟
朝代：明

双鱼晨下瀫江瀍，字字瑶华握里悬。倦客已归青嶂底，佳人犹望碧云前。千秋宇宙供挥麈，五夜风霜入断弦。莫诧婺光长伫倚，大微清切照龙泉。廿载江天逐塞鸿，归来华发叹飞蓬。三坟左氏窥难遍，六事张卿问易穷。伎俩久嗟鼯鼠薄，心期犹诧蠹鱼雄。胡床夜夜双溪月，咫尺元规怅未同。半壑东南寄草堂，牵萝扪虱且行藏。风前漫自歌招隐，月底那堪赋悼亡。海岱飘零冯叟铗，湖天摇落米家航。从知上客饶珠履，愧杀淮阴愿未偿。寂寞清溪罢钓纶，跫然穷谷问遗民。明堂政尔思方岳，宣室能无叩鬼神。玉笈参差罗二酉，金章摇曳动三辰。支机总为浮查出，底事重寻卖卜人。
答睿父参知四首·其一
作者：胡应麟
朝代：明

双鱼晨下瀫江瀍，字字瑶华握里悬。倦客已归青嶂底，佳人犹望碧云前。千秋宇宙供挥麈，五夜风霜入断弦。莫诧婺光长伫倚，大微清切照龙泉。
答睿父参知四首·其三
作者：胡应麟
朝代：明

半壑东南寄草堂，牵萝扪虱且行藏。风前漫自歌招隐，月底那堪赋悼亡。海岱飘零冯叟铗，湖天摇落米家航。从知上客饶珠履，愧杀淮阴愿未偿。